
CAPITOLUL 1. EUROPA DE EST 


Republica Moldova 


Dr. Cristina BOGZEANU 


În perioada decembrie 2016 — ianuarie 2017, scena politică internă şi politica externă a 
Republicii Moldova au fost marcate de continuarea tendinţelor conturate anterior, fără a cunoaşte 
schimbări majore, ci doar accentuări ale acestora. Per ansamblu, în această perioadă, am 
identificat următoarele evoluţii majore, pe care le vom detalia în cele ce urmează: a) organizarea 
alegerilor prezidenţiale în republica separatistă Transnistria şi menţinerea acesteia pe o direcție 
pro-rusă; b) primele măsuri adoptate de Igor Dodon în vederea apropierii Republicii Moldova de 
Federația Rusă; c) continuarea sprijinului, în special financiar, primit de Republica Moldova din 
partea actorilor occidentali; d) menţinerea tensiunilor dintre preşedintele (pro-rus) şi majoritatea 
parlamentară şi guvern (pro-europene) în ceea ce priveşte orientarea externă a Republicii 
Moldova. 

Alegerile prezidențiale din Republica Moldova au fost urmate la scurt timp de un scrutin 
echivalent în republica separatistă Transnistria. La 11 decembrie 2016, populaţia republicii 
separatiste a avut de ales între şase candidaţi. Principalii candidaţi înscrişi în lupta electorală au 
fost Evgheni Sevciuk, cel care deţine din 2011 preşedinţia republicii autoproclamate, Vadim 
Krasnoselsky, preşedintele Sovietului Suprem (organul legislativ al Transnistriei) și Oleg Horjan 
(procurorul general al Transnistriei). Vadim Krasnoselsky era, de asemenea, cunoscut pentru a fi 
susținut de concernul Sheriff, despre care presa susține că ar controla întreaga economie din 
republica separatistă". 

Dezbaterile dintre candidaţi în perioada campaniei electorale au fost direcționate către 
criza economică a republicii separatiste, corupţia și situaţia politică internă, însă, spre deosebire 
de competiția pentru președinția de la Chişinău, toți candidaţii au avut o orientare pro-rusă. La 
nivel oficial, Kremlinul nu şi-a exprimat sprijinul pentru niciunul dintre candidați. 

Listele electorale întocmite pentru alegerile din 11 decembrie includeau peste 400.000 de 
alegători, pentru care s-au organizat 261 de secţii de votare. 

Câștigătorul alegerilor a fost Vadim Krasnoselsky, care a cumulat 70% din totalul 
voturilor exprimate. 

Alegerile nu au fost recunoscute de autoritățile de la Chişinău, nici de comunitatea 
internaţională, însă, este acceptat faptul că acestea vor produce efecte. În ceea ce priveşte relaţiile 
| xxx. Alegeri prezidenţiale cu candidaţi ruși în Transnistria”, în EurActiv.ro, 11 decembrie 2016, URL: 


http://www.euractiv.ro/euractiv-moldova/alegeri-prezidentiale-cu-candidati-rusi-in-trans nistria-6103?cfcc, accesat 
la 13 decembrie 2016. 

dintre Chişinău şi Tiraspol, este de aşteptat ca acestea să nu cunoască o îmbunătăţire notabilă. 
Aceasta deoarece, similar predecesorului său, nici Vadim Krasnoselsky nu agreează soluţia de 
rezolvare a conflictului transnistrean propusă de I. Dodon. Şi în opinia câştigătorului alegerilor 
din decembrie 2016, soluţia pentru entitatea separatistă constă în declararea independenţei și 
unirea cu Federaţia Rusă. 

Totuși, la scurt timp după câştigarea alegerilor, Krasnoselsky și-a manifestat deschiderea 
către cooperarea cu Chișinăul în ceea ce priveşte rezolvarea conflictului transnistrean, având, în 
același timp, şi o atitudine rezervată faţă de succesul acestui demers deoarece „nu depinde totul 
de preşedintele de la Chişinău. Majoritatea pro-europeană controlează Parlamentul moldovean”?. 

Scena politică internă a Republicii Moldova a fost marcată, în această perioadă, de 
preluarea mandatului de preşedinte de către I. Dodon şi de primele măsuri adoptate în acest sens. 
Astfel, în ciuda unei contestaţii a rezultatelor alegerilor din Republica Moldova, depuse la Curtea 
Constituţională de către Maia Sandu, instituţia a validat rezultatele alegerilor prezidențiale, la 13 
decembrie 2016. În consecință, la 23 decembrie 2016, Igor Dodon a fost investit președinte al 
Republicii Moldova. În cadrul discursului de investitură, Dodon a subliniat că principalul 
partener strategic al statului moldovean este Federaţia Rusă și a reiterat importanța pe care o 
acordă statalității şi suveranității Republicii Moldova. De asemenea, Dodon a menționat și că va 
acționa pentru dezvoltarea unor bune relaţii cu statele vecine, România şi Ucraina, dar şi că va 
dezvolta „colaborarea multidimensională cu UE. 

În ciuda unei relative deschideri față de cooperarea cu actorii occidentali, pe care noul 
preşedinte al Republicii Moldova o lasă să transpară din discursul său public, este evidentă 
atitudinea negativă faţă de aprofundarea cooperării cu aceştia. Relevant, în această ordine de 
idei, este faptul că, la puţin timp după investitură, la 27 decembrie 2016, Dodon a decis să-l 
demită pe Ministrul Apărării, Anatol Şalaru. Principalul motiv este că A. Șalaru „ar fi cochetat” 
cu NATO, în ciuda statutului de neutralitate asumat de Republica Moldova. De asemenea, noul 
președinte moldovean şi-a exprimat opoziţia față de inițiativa dezvoltării relațiilor cu Alianța 
Nord-Atlantică, inclusiv față de deschiderea unui birou de legătură al NATO la Chişinău, 
preconizat pentru luna martie. Acest lucru, este, în opinia sa, o încălcare a statutului de 
neutralitate al Republicii Moldova. În acest sens, președintele Parlamentului de la Chișinău a 


reiterat faptul că îngrijorările preşedintelui Dodon nu sunt întemeiate și a menţionat că, în cadrul 


? Mircea Olteanu, „Preşedintele ales al Transnistriei este dispus să reia discuţiile privind conflictul transnistrean”, 
Mediafax, 13 decembrie 2016, URL: http://www.mediafax.ro/externe/presedintele-ales-al-transnistriei-este-dispus- 
sa-reia-discutiile-privind-conflictul-transnistrean- 16025748, accesat la 15 decembrie 2016. 

3 *** Igor Dodon, anunţuri importante în limba rusă la discursul de investitură ca preşedinte al Republicii 
Moldova: Rusia e partener strategic, statalitatea moldovenească are o istorie de secole”, Hotnews, 23 decembrie 
2016, URL: http://www.hotnews.ro/stiri-esential-2 149 1752-igor-dodon-anunturi-importante-limba-rusa-discursul- 
investitura-presedinte-republicii-moldova-rusia-partener-strategic-statalitatea-moldoveneasca-are-istorie- 
secole.htm, accesat la 27 decembrie 2016. 

vizitei pe care o va efectua la Bruxelles, va cere asigurări suplimentare conducerii NATO privind 
respectarea neutralității Republicii Moldova“. Toate acestea, în ciuda faptului că, secretarul 
general al NATO a reiterat, în cadrul conferinței de presă dedicată acestui eveniment, din 29 
noiembrie, reconfirmarea angajamentului NATO faţă de menţinerea independenţei, suveranităţii 
şi integrităţii teritoriale a Republicii Moldova, precum şi respectul pentru opţiunea de neutralitate 
a Chişinăului. 

Mai mult, cu doar câteva zile înainte de a-l demite pe ministrul apărării, Dodon a decis 
înlocuirea limbii române cu cea moldovenească’ pe pagina web oficială a preşedinţiei 
Republicii Moldova, deşi, printr-o decizie a Curţii Constituţionale de la Chişinău (2013), limba 
oficială a statului este limba română. 

Notabilă este, în acest sens, şi o declarație a lui Igor Dodon, înainte de investitura oficială 
în funcția de preşedinte al Republicii Moldova. La 18 decembrie, în cadrul unei conferinţe de 
presă, acesta a argumentat că programul de burse pus la dispoziţia elevilor moldoveni de către 
România constituie o „politică de românizare”, menţionând inclusiv existența unei atitudini 
„agresive” a României în acest sens. Din acest motiv, Dodon a solicitat Rusiei contracararea 
acestui fenomen’. În aceeaşi ordine de idei se înscrie şi decizia preşedintelui moldovean de a 
retrage cetățenia moldovenească a fostului preşedinte român (3 ianuarie 2017). Evenimentul a 
dat naștere unui schimb de replici dure între cei doi. În acest context, Dodon şi-a anunţat chiar 
intenţia de a revoca ambasadorul Republicii Moldova la Bucureşti, Mihai Gribincea, ca urmare a 
declarației celui din urmă că decretul de retragere a cetățeniei moldovenești a lui T. Băsescu ar 
putea fi declarat neconstituțional. Ambasadorul a subliniat importanța relațiilor economice, 
politice și sociale dintre cele două ţări şi şi-a susținut ideea și prin aceea că parlamentarii 
moldoveni depuseseră deja o sesizare în acest sens la Curtea Constituţională. Cererea de 
retragere a ambasadorului moldovean la Bucureşti a fost respinsă de premierul Pavel Filip (16 
ianuarie). Încă nefinalizat la momentul redactării prezentului text, diferendul privind retragerea 
cetățeniei moldovenești a fostului preşedinte al României se poate adăuga factorilor care își dau 
concursul la slăbirea relațiilor dintre cele două state. 

De asemenea, în primele săptămâni de mandat, I. Dodon a început să pună în aplicare 
primele acțiuni pe plan extern. Dintre acestea, importanţa cea mai mare a purtat-o vizita pe care 


acesta a întreprins-o la Moscova (16-18 ianuarie). Delegaţia lui Dodon la Moscova marchează 


4 ***, Președintele Parlamentului îl asigură pe Dodon că NATO nu amenință neutralitatea țării”, în Hotnews, 24 
ianuarie 2017, URL:  http://www.hotnews.ro/stiri-international-2 155349 1-moldova-presedintele-parlamentului- 
asigura-dodon-nato-nu-ameninta-neutralitatea-tarii.htm, accesat la 25 ianuarie 2017. 

> *** „Dodon îndeamnă Rusia să oprească "românizarea" tinerilor moldoveni: România vine foarte agresiv, şi cu 
educarea copiilor, şi cu societatea civilă”, în Hotnews, 18 decembrie 2016, URL: http://www.hotnews.ro/stiri- 
esential-2 1480255-dodon-indeamna-rusia-opreasca-romanizarea-tinerilor-moldoveni-romania-vine-foarte-agresiv- 
educarea-copiilor-societatea-civila.htm, accesat la 28 decembrie 2016. 

prima vizită efectuată de un preşedinte al Republicii Moldova în capitala Federației Ruse după 9 
ani. Agenda întâlnirilor a cuprins aspecte care ţin de relațiile bilaterale economice, comerciale, 
umanitare, dar şi conflictul îngheţat din Transnistria. 

Discuţiile au inclus aspecte legate de cei aproximativ 500.000 de cetățeni moldoveni care 
lucrează în Rusia, consolidarea relațiilor dintre Republica Moldova și Uniunea Eurasiatică şi 
eventuala aderare la această organizație, însă, centrale au fost aspectele economice ale relațiilor 
ruso-moldoveneşti, precum şi consolidarea acestora în cadrul unui parteneriat strategic dintre 
cele două state. 

Conferinţa de presă comună susţinută de cei doi şefi de stat, din 17 ianuarie 2017, este 
elocventă pentru viziunea pe care aceştia o au asupra relaţiilor dintre statele pe care le conduc, 
dar şi asupra relațiilor dintre acestea şi actorii occidentali, în special UE. 

Astfel, discursul lui Vladimir Putin a reliefat scăderea cu peste 50% a comerțului dintre 
Rusia și Republica Moldova în ultimii câţiva ani, menționând în primă instanță faptul că aceasta 
s-a datorat fluctuaţiei prețurilor materiilor prime pentru ca, ulterior, să aducă argumentul că 
raporturile comerciale ruso-moldoveneșşti s-au deteriorat şi din cauza încercărilor Chișinăului de 
a se apropia de UE. Mai mult, liderul rus a menționat şi că bunurile moldoveneşti au pierdut 
locul pe care îl aveau în mod tradițional pe piața rusească, fără ca acest lucru să fie compensat de 
câştigarea unui loc pe alte pieţe. Dimpotrivă, a susținut V. Putin, „statisticile arată o scădere a 
comerțului Moldovei cu statele europene”. Totodată, în declaraţia sa, liderul de la Kremlin a 
avut şi următoarea afirmaţie: „Că tot veni vorba, Rusia nu se opune ca Moldova să îşi dezvolte 
relaţiile cu partenerii săi de oriunde, inclusiv din Europa”. Deşi nu în mod evident, discursul 
preşedintelui rus este orientat către sublinierea beneficiilor aduse Moldovei prin consolidarea 
parteneriatului cu Federația Rusă, prin opoziție cu pierderile aferente consolidării relațiilor cu 
actorii europeni, fără a se plasa în mod clar împotriva acestora. 

Preşedintele moldovean, de cealaltă parte, leagă interesele naţionale fundamentale — 
menţinerea statalității şi neutralității, reintegrarea, soluționarea problemei transnistrene şi 
prezervarea valorilor tradiționale creştin-ortodoxe — de consolidarea parteneriatului strategic cu 
Federația Rusă. Similar, şi Dodon face referire la acordul de asociere cu UE într-o lumină 
negativă, raportându-se la acesta ca la o provocare ce trebuie depăşită pentru a putea întări 


parteneriatul strategic cu Moscova: „înțelegem că va fi dificil să rezolvăm toate problemele 


6 ***, Joint news conference with President of Moldova Igor Dodon. Vladimir Putin and Igor Dodon gave a joint 
news conference following the Russia-Moldova talks”, 17 ianuarie 2017, URL: http://en.kremlin.ru/events/president 
/news/53744, accesat la 30 ianuarie 2017. 
7 . 

Ibidem. 

legate de comerțul bilateral şi să menţinem, în același timp, acordurile de comerț liber cu alte 
state, inclusiv UE, dar am agreat să urmărim acest scop”. 

Per ansamblu, vizita lui I. Dodon la Moscova nu a adus o relansare a raporturilor 
economice cu Federația Rusă, ci doar a marcat deschiderea dialogului dintre cele două state în 
acest sens. În respectivul context, relațiile economice ale Republicii Moldova cu UE sunt 
prezentate a fi principalul impediment în calea dezvoltării parteneriatului economic cu Rusia. 
Astfel, considerăm relevant faptul că Putin a menționat clar că „multe vor depinde de modul în 
care Moldova îşi va construi relațiile cu UE şi mă refer la acordul de asociere dintre Moldova şi 
UE, care a fost semnat şi care a intrat în vigoare. Există câteva riscuri pentru noi, cu care ne-am 
confruntat și după ce un document similar a fost semnat între Ucraina şi UE”. De asemenea, 
Dodon a menționat: „suntem pragmatici și înțelegem că există un acord de asociere cu UE (...) 
Consider că acordul nu a adus niciun beneficiu Moldovei. Am pierdut piața rusească şi, în mod 
destul de bizar, exporturile către UE au scăzut, de asemenea. Cu alte cuvinte, nu am primit nimic 
din semnarea acordului”. 

Toate aceste declaraţii au fost făcute la puțin timp după ce Comisia Europeană a propus 
acordarea unei asistențe macrofinanciare în valoare de 100 milioane de euro, în anumite condiţii 
(13 ianuarie 2017). Scopul acestei asistenţe este de a sprijini această ţară în acoperirea nevoilor 
financiare pe termen scurt. 40 de milioane de euro ar trebui să ajungă la Chişinău sub formă de 
granturi şi 60 de milioane de euro sub forma unor împrumuturi pe termen mediu în condiţii 
financiare convenabile"!. Condiţiile pentru primirea acestei asistenţe rezidă în înregistrarea de 
progrese în programul stabilit de FMI şi în implementarea politicilor care ar urma să fie agreate 
într-un Memorandum de Înţelegere dintre UE și Republica Moldova. 

Contrar celor susținute de Putin și Dodon în cadrul întâlnirii bilaterale, comunicatul de 
presă al Comisiei Europene cu privire la această propunere recunoaşte faptul că Moldova se 
confruntă cu dificultăți notabile, în special în planul corupției și al calităţii guvernării, care au 
contribuit la încetinirea creşterii economice. La aceasta au contribuit şi slaba activitate 
economică a anumitor parteneri comerciali regionali cheie ai Republicii Moldova, dar „acest 
efect a fost compensat prin creşterea comerțului UE, care poate fi legat de Acordul de Asociere, 
care a intrat în vigoare la 1 iulie 2016”!7. În acest context, este relevant să luăm în calcul faptul 


că la recesiunea economică a Republicii Moldova şi-au adus contribuţia nu doar corupția, slaba 


8 Ibidem. 

°’ Ibidem. 

19 Ibidem. 

l European Commission — Press release, Commission proposes EUR 100 million in Macro-Financial Assistance to 
the Republic of Moldova, Brussels, 13 January 2017, URL: http://europa.eu/rapid/press-release_IP-17-40_en.htm, 
accesat la 30 ianuarie 2017. 

"2 Ibidem. 


8 din 42 


guvernare sau scandalul dispariţiei miliardului de dolari din băncile moldoveneşti, ci și măsurile 
economice restrictive impuse de Moscova Republicii Moldova în contextul anului 2013, în 
încercarea de a opri Chişinăul să finalizeze încheierea Acordului de Asociere cu UE”. 

Mai mult, statisticile Băncii Mondiale indică o redresare economică a Republicii 
Moldova, ce e drept, fiind de aşteptat ca aceasta să înregistreze o creştere economică de 2,2% în 
20164. Similar, un raport al Economist Intelligence Unit indică o creştere economică de - 0,5% 
în 2015, 2,5% în 2016, estimând ca în 2017 şi 2018 aceasta să meargă până la 3%, respectiv 
3,2%". 

Programul de asistență financiară propus de Comisia Europeană vine în completarea unui 
program aprobat de FMI, la 7 noiembrie 2016. În plus, Republica Moldova a beneficiat anterior 
de un program de asistență financiară similar, implementat în perioada 2010-2012, a cărui 
valoare s-a ridicat la 90 de milioane de euro, sub formă de granturi. Pentru a intra în vigoare, 
asistența financiară propusă de Comisia UE trebuie să fie adoptată de Parlamentul European și 
Consiliul UE. 

Mai mult, la 14 ianuarie 2017, conform presei, premierul Pavel Filip anunța că agenția 
Moody, care reprezintă un reper pentru investitorii străini, a schimbat ratingul de țară al 
Republicii Moldova de la Negativ B3 la Stabil, măsura fiind argumentată prin demararea unor 
reforme importante şi prin semnarea acordurilor cu FMI şi Banca Mondială!€. 

Având în vedere sprijinul financiar primit de Republica Moldova din partea Bruxelles, 
creșterea economică, chiar şi slabă, concomitent cu lipsa unor măsuri concrete în relaţiile cu 
Moscova, se conturează posibilitatea aprecierii pro-europenilor în sondajele de opinie. Totodată, 
acest lucru echivalează şi cu menţinerea unei vieți politice interne tensionate în acest stat. 

O semnificație majoră au avut şi alte declaraţii ale lui Igor Dodon pe parcursul vizitei în 
Federaţia Rusă. Orientarea pro-rusă şi tendința de renunțare la relațiile cu actorii europeni a fost 
coroborată şi prin afirmaţii conform cărora „Acordurile cu UE au fost semnate de în grabă” şi că 
este necesară negocierea unora noi'”. Însă, pentru aceasta, Dodon ar avea nevoie de sprijinul 


parlamentului şi al guvernului, unde majoritatea este deținută de pro-europeni. 


'5 Pentru detalii, a se vedea Cristina Bogzeanu, „Zona Extinsă a Mării Negre”, în Evaluare Strategică 2014, Editura 
Universităţii Naţionale de Apărare „Carol I”, Bucureşti, 2015, pp. 53-60. 

14 „Moldova Economic Update”, The World Bank, 5 October 2016, URL: http://www.worldbank.org/en/country/mol 
dova/brief/moldova-economic-update, accesat la 2 februarie 2017. 

15 Country Report. Moldova, Economist Intelligence Unit, UK, 2017, p. 10. 

16 xxx, „Agenţia Moody's a schimbat ratingul de tara al Republicii Moldova de la Negativ B3 la Stabil”, în Hotnews, 
14 ianuarie, URL: http://www.hotnews.ro/stiri-international-21531900-agentia-moody-39-schimbat-ratingul-tara- 
republicii -moldova-negativ-b3-stabil.htm, accesat la 17 ianuarie 2017. 

17 xx% „Igor Dodon, preşedintele Republicii Moldova: Acordurile cu UE au fost semnate în grabă, vrem acorduri 
noi”, în Hotnews, 17 ianuarie 2017, URL: http://www.hotnews.ro/stiri-esential-2 15375 12-igor-dodon-presedintele- 
republicii-moldova-acordurile-fost-semnate-graba-vrem-acorduri-noi.htm, accesat la 30 ianuarie 2017. 

Totodată, la aceeaşi dată, presa făcea publice declaraţii ale aceluiaşi preşedinte care 
sugerau că, în situația în care partidul său (Partidul Socialist al Republicii Moldova) va câștiga 
alegerile parlamentare (2018), va anula Acordul de Asociere cu UE!S. 

De asemenea, acesta a afirmat că datoria Transnistriei faţă de Gazprom, care se ridică la 
aproximativ 500 de milioane de dolari, trebuie inclusă în datoria totală a Republicii Moldova faţă 
de respectiva companie rusă, ceea ce ar duce cuantumul total al datoriei Chișinăului la o sumă de 
6,5 milioane de dolari. Afirmația lui Dodon a stârnit reacții vehemente din partea liderilor pro- 
europeni, care au subliniat că Republica Moldova nu a primit gaz natural sau energie electrică 
fără plată!” 

Şi în ceea ce priveşte soluţionarea conflictului transnistrean, cursul evenimentelor indică 
o contracție între nivelul declarativ și acţiunile concrete. Astfel, în cursul întâlnirii dintre 
preşedintele Rusiei şi cel al Republicii Moldova, ambele părți au reafirmat în repetate rânduri nu 
doar interesul, respectiv sprijinul pentru menţinerea suveranității și integrității teritoriale a 
statului condus de la Chişinău, ci şi cel pentru soluționarea conflictului transnistrean. Însă, la 
finele lunii ianuarie, un comunicat de presă al Ministerului Afacerilor Externe şi Integrării 
Europene de la Chişinău menţiona că „autorităţile moldoveneşti au luat act cu consternare de 
decizia recentă a liderului de la Tiraspol Vadim Krasnoselski de a numi un “reprezentant 
plenipotenţiar” al Transnistriei în Federaţia Rusă şi de a deschide o “reprezentanţă a 
Transnistriei” la Moscova”. Comunicatul menţiona şi că actul autorităţilor de la Tiraspol este 
considerat ilegal şi ilegitim şi că se aşteaptă ca Federația Rusă să nu dea curs acestei inițiative, 
invocând Tratatul de prietenie şi cooperare dintre Republica Moldova şi Federaţia Rusă. 

În luna februarie, preşedintele Republicii Moldova urmează să întreprindă o vizită şi la 
Bruxelles. 

În aceste condiţii, este de așteptat ca evoluţiile vieţii politice interne şi externe din 
Republica Moldova să ocupe un loc din ce în ce mai consistent în rândul preocupărilor de 
securitate nu doar ale României, ci ale actorilor din spațiul european. O confirmare a acestei 
tendințe poate fi regăsită şi în declaraţia secretarul de stat al SUA, John Kerry, în cadrul unei 
reuniuni a Consiliului Ministerial al OSCE la Hamburg, din 9 decembrie 2016. Conform 


spuselor acestuia, Europa nu se confruntă doar cu amenințarea provenită din destabilizarea 


15 xxx Dodon, promisiune pentru Putin: Daca partidul meu castiga alegerile, Acordul Moldova - UE va fi anulat”, 
în Hotnews, 17 ianuarie 2017, URL: http://www.hotnews.ro/stiri-esential-2 153796 1-dodon-promisiune-pentru- 
putin-daca-partidul-meu-castiga-alegerile-acordul-moldova-anulat.htm, accesat la 30 ianuarie 2017. 

19 ***, „Igor Dodon recunoaşte datoria Transnistriei la Gazprom de 6 miliarde de dolari ca fiind a Repubicii 
Moldova”, în Mediafax, 19 ianuarie 2017, URL: http://www.mediafax.ro/externe/igor-dodon-recunoaste-datoria- 
transnistriei-la-gazprom-de-6-miliarde-de-dolari-ca-fiind-a-repubicii-moldova-16087150, accesat la 31 ianuarie 
2017. 

2 Comentariul Ministerul Afacerilor Externe şi Integrării Europene pe marginea numirii aşa-zisului 
“reprezentant plenipotenţiar” al Transnistriei în Federaţia Rusă, Comunicat de presă, 27 ianuarie 2017, 
http://www.mfa.gov.md/comunicate-presa-md/506672/, accesat la 28 ianuarie 2017. 

Ucrainei, ci şi cu situaţia din ţări precum Republica Moldova. În plus, acesta a subliniat şi că „în 
regiunea OSCE, am văzut în ultimul timp o creştere a gândirii autoritare, însoţită de un regres al 
drepturilor omului, restricții impuse mass-media independente, o creştere a crimelor motivate de 
intoleranță”?!. 

Acţiunile din primele săptămâni de mandat ale lui Dodon indică tendinţa de a apropia 
Republica Moldova de Federaţia Rusă. Însă, în ciuda acţiunilor în plan diplomatic, vizita 
întreprinsă la Moscova reflectă faptul că relaţiile ruso-moldoveneşti nu vor cunoaște o evoluție 
remarcabilă, cel puțin atât timp cât tendinţele pro-ruse ale noului preşedinte ales sunt 
contrabalansate de cele pro-europene din Parlamentul şi Guvernul de la Chişinău. Aducerea în 
discuţie în repetate rânduri a Acordului de Asociere dintre Republica Moldova și UE în acelaşi 
context cu dorința afirmată a lui Dodon de a consolida parteneriatul strategic dintre Chișinău şi 
Moldova este elocventă în acest sens. 

Astfel, deşi discursul preşedintelui moldovean indică fără echivoc dorinţa de a consolida 
relațiile cu Moscova și de a construi o politică externă fundamentată pe un parteneriat strategic 
cu Rusia, acest demers nu se conturează a fi lipsit de dificultăți atât datorită prezenţei unei 
majorități pro-europene în parlamentul şi guvernul Republicii Moldova, cât şi datorită unor 
succese înregistrate de aceștia în plan economic, precum şi absenţa unor rezultate concrete în 
urma vizitei întreprinse de Dodon la Moscova. 

Deşi această evoluţie este semn al succesului eforturilor de a menţine Republica Moldova 
pe direcţia pro-europeană, în plan intern, aceasta echivalează cu o polarizare politică a Republicii 
Moldova şi, implicit, cu dificultatea de a implementa reformele necesare obținerii stabilităţii 


economice, politice și sociale. 


71 x US Department of State, Office of the Spokeperson, Remarks of Secretary of State John Kerry at the 
Opening Session of the OSCE Ministerial, December 8, 2016, Hamburg, Germany, URL: http://www.osce.org/cio/ 
2871546?download=true, accesat la 10 decembrie 2016. 

CAPITOLUL 2. FEDERAȚIA RUSĂ 


Raporturile geopolitice ale Federaţiei Ruse. Relaţiile est-vest, implicaţii regionale 


Cătălina TODOR 


Actuala analiză are în vedere principalele evenimente ale lunilor decembrie 2016 şi 
ianuarie 2017, ce au avut în centru Rusia şi raporturile sale geopolitice, concentrându-se pe 
relaţionarea cu NATO şi Uniunea Europeană ca poli geopolitici reprezentativi pentru Occident şi 
ca organisme de maxim interes strategic pentru România, în postura sa de stat membru. 

Astfel, observând dezvoltările şi declaraţiile din mediul internațional, pentru perioada 
menționată anterior, structurăm cele mai importante caracteristici ale relațiilor geopolitice 
specifice Rusiei cu impact la nivelul mediului internaţional şi regional de securitate, pe trei mari 
paliere: 1. Rusia - SUA, 2. Rusia - NATO, 3. Rusia - Uniunea Europeană. Menţionăm totuşi că 
accentul analizei se află mai ales pe dezvoltările ce privesc regiunea de interes direct a României, 


prin urmare pe relaţia Rusiei cu NATO şi UE. 


1. Rusia-SUA 

Lunile decembrie 2016 - ianuarie 2017 au fost marcate de dezvoltări oarecum 
contrastante ale relaţiilor dintre SUA şi Rusia. În luna decembrie am fost martorii amplificării 
tensiunii dintre cei doi actori, în această notă încheindu-se mandatul lui Barack Obama, lăsând o 
situaţie destul de dificilă, chiar cu implicaţii diplomatice, pentru noua administraţie. Medvedev, 
susținea, la sfârşitul lunii decembrie, prin intermediul paginii sale de Facebook, următoarele: 
„Este regretabil că administrația Obama, care a început prin a restabili legăturile noastre, îşi 


22 i : Fa y Dra 
”. Luna ianuarie a marcat paşii premergători şi 


încheie mandatul într-o agonie anti-Rusia 
debutul noii administrații a SUA. Odată cu investirea lui Donald Trump în funcția de preşedinte 
al Statelor Unite ale Americii se poate constata o ameliorare uşoară a relațiilor dintre cele două 
state. Aceasta cu toate că niciuna dintre părți nu speră într-o evoluție spectaculoasă şi rapidă a 
relaţiilor de la tensiune la foarte bună cooperare. Purtătorul de cuvânt al Kremlinului, Dmitri 


Peskov, aprecia, la sfârşitul lunii ianuarie, că nu se aşteaptă o îmbunătăţire rapidă a relațiilor cu 


? Sorin Calciu, „Dmitri Medvedev: Obama îşi încheie mandatul într-o "agonie anti-Rusia””, Agerpres, 30.12. 2016, URL: 
https://www.agerpres.ro/externe/2016/12/30/dmitri-medvedev-obama-isi-incheie-mandatul-intr-o-agonie-anti-rusia-- 
18-12-51, accesat la 30.12.2016. 

SUA ca urmare a noii preşedinţii, având o poziţionare mai de graba prudentă. În acest sens 
declară: „Ar fi o mare greşeală să ne facem vreo iluzie””. 

Luna decembrie debutează cu declarația lui V. Putin, prin care acesta îşi exprimă 
interesul de a coopera mai ales cu SUA, dar pe de altă parte şi punctează necesitatea de a apăra 
interesele Rusiei. Pe data de 01 decembrie, în cadrul discursului anual în faţa Adunării Federale, 
acesta afirma: „Rusia este pregătită să lucreze împreună cu administraţia SUA. Este important să 
repunem pe drumul cel bun relaţiile bilaterale şi să le dezvoltăm pe baza beneficiilor egale şi 
mutuale. Din cooperarea dintre Rusia şi SUA în adresarea problematicilor globale şi regionale 


are de beneficiat întreaga lume”? 


. De asemenea, Putin atrage atenţia asupra unor tentative care 
ar putea duce la consecinţe grave pentru realitatea internaţională, declarând următoarele: „Noi 
am împărțit responsabilitatea de a asigura securitatea şi stabilitatea internațională, întărirea 
regimurilor de neproliferare. Doresc să subliniez că tentativele de a rupe parităţile strategice este 
extrem de periculoasă şi poate conduce la o catastrofă globală”. De aceea, aduce în discuţie 
punctele comune pe care cooperarea cu SUA s-ar putea baza: „În mod cert eu îmi doresc să ne 
unim eforturile cu Statele Unite în lupta împotriva amenințărilor reale, mai degrabă decât celor 
fictive, terorismul internaţional fiind una dintre acestea”. 

Analiza surselor deschise ne arată că, în linii mari, evenimentele specifice relației Rusia- 
SUA pentru lunile în cauză pot fi grupate în trei mari categorii: 

1. relaţiile politico-diplomatice: dialogul politico-diplomatic, unde de altfel am asistat la 
escaladarea acestuia până la încheierea lui în 23 decembrie și expulzarea a 35 de diplomaţi ruși 
pe 29 decembrie; problematica sancţiunilor economice ca o repercusiune a acțiunii Rusiei în 
Ucraina, unde noua administraţie pare a avea o atitudine mai relaxată; 

2. spaţiul cibernetic: atacurile cibernetice, tematica „ştirilor false” şi potenţialei implicări 
a Rusiei în influențarea rezultatelor alegerilor prezidenţiale din SUA de care este acuzată mai 
ales de către administraţia Obama; acuzația este negată în mai multe rânduri de către Rusia; 
Trump inițial cere vehement dovezi lui Obama privind acuzele, numind toată situaţia „vânătoare 
de vrăjitoare”, însă pe data de 8 ianuarie acceptă raportul CIA ce arată în direcția implicării 
Rusiei în alegerile electorale ale SUA; Trump promite, în data de 13 ianuarie, un raport în 90 de 
zile asupra atacurilor cibernetice; 

3. componenta militară: problematica înarmărilor, unde în 05 decembrie se aduce în 


discuție majorarea bugetului pentru armată al SUA; pe data de 23 decembrie Trump afirmă 


Eds. Mihaela Toth, Adrian Dădârlat, „Rusia nu-şi face iluzii în privinţa relaţiilor cu SUA, asigură Kremlinul”, 
Agerpres, 21.01. 2017, URL: https:/Awww.agerpres.ro/externe/2017/01/21/rusia-nu-si-face-iluzii-in-privinta-relatiilor-cu-sua- 
asigura-kremlinul-20-10-10, accesat la 21.01.2017. 
+ Site-ul Oficial al Președinției Rusiei, Presidential Address to the Federal Assembly, 01.12.2016, URL: 
hitp://en.kremlin.ru/events/president/news/53379, accesat la 02.12.2016. 

Idem. 

puterea de înarmare a SUA, iar pe data de 06 ianuarie John Kerry anunţă alocarea a 3 mld. 
dolari pentru aliații europeni în vederea contracarării provocării ruse la sfârșit de mandat. 

Aceste trei tipuri de evenimente au dus la escaladarea tensiunilor în ultima parte a 
mandatului Obama și la semnale ale unei posibile îmbunătățiri a relației SUA-Rusia ca urmare a 
noii administrații Trump. Până la sfârşitul lunii ianuarie, direcția pare una a ameliorării 


tensiunilor, însă atât V. Putin cât şi D. Trump nu oferă garanţii pentru aceasta. 


2. Federaţia Rusă - NATO 

Din perspectiva relației Rusia - NATO, lunile decembrie şi ianuarie au semnalat, pe de-o 
parte, dorința menţinerii dialogului şi îmbunătăţirii acestuia dar, pe de altă parte, acţiuni clare ale 
NATO în direcția demonstrării capacităţii sale de a face față provocărilor militare potențiale din 
partea Rusiei. Aceasta din urmă cataloghează astfel de acţiuni ca fiind parte a unei atitudini 
agresive. Şi de aici ia naştere un cerc de reacţii și contrareacţii care are potențial de a deteriora 
relațiile dintre cele două, cu toate că intenția şi dorinţa în direcția dialogului există şi este 
identificată ca o necesitate pentru menţinerea unui climat internațional de securitate. 

În perioada supusă analizei, putem afirma că schimburile de declaraţii, atitudini şi reacţii 
au generat o stare de tensiune la nivel internațional. Această stare a fost resimţită mai ales la 
nivel regional, prin intensificarea temerii în rândul unor state membre UE şi NATO (mai ales 
acelea care au făcut parte din fostul bloc estic, fie ca state tampon, fie ca state satelit, aflate sub 
influența geopolitică a Rusiei). Aceste două luni arată o continuare a relaţiilor tensionate dintre 
NATO şi Rusia, mass-media considerând că ne aflăm, odată cu evenimentele din Ucraina, 
într-una din cele mai grave crize de după războiul rece. Toate acestea sunt evidenţiate de către 
declaraţiile şi evenimente pe care în cele ce urmează, le vom puncta cronologic. 

Luna decembrie debutează cu declarațiile lui Joseph Dunford - şeful statului major 
interarme al SUA - din data de 5 decembrie, care susține că Rusia are ca scop contracararea 
a puterii sale la nivel mondial”. 

În 06 - 07 decembrie avea loc o întâlnire a miniştrilor de externe din statele membre 
NATO, cu scopul întăririi cooperării între Alianță şi UE în care, unul dintre subiectele extrem de 
importante era relația cu Rusia. Cu ocazia acestei reuniuni se sublinia creşterea prezenței Rusiei 


în Balcanii de Vest. In acest sens, se făcea apel la un set de posibile măsuri de contracarare a 


%6 Lilia Traci, „Moscova vrea să-şi normalizeze relațiile cu NATO (responsabil diplomatic rus)”, Agerpres, 04.01.2017, URL: 
https://www.agerpres.ro/externe/2017/01/04/moscova-vrea-sa-si-normalizeze-relatiile-cu-nato-responsabil-diplomatic-rus--10- 
46-46, accesat la 04.01. 2017. 

” Sorin Calciu, „Statele Unite îşi remodelează bugetul apărării pentru a lua în calcul amenințarea militară rusă 
(Reuters)”, Agerpres, 05.12. 2016, URL: https://www.agerpres.ro/externe/2016/12/05/statele-unite-isi-remodeleaza- 
bugetul-apararii-pentru-a-lua-in-calcul-amenintarea-militara-rusa-reuters-- 11-26-55, accesat la 05.12. 2016. 

propagandei ruseşti bazate pe importanţa dezvoltării capacităţii respectivelor state de a face faţă 
potenţialelor ameninţări. Jens Stoltenberg afirma că: „Am constatat o prezenţă crescândă a 
Rusiei în Balcanii de Vest. Nu vom contracara propaganda rusească printr-o propagandă. O vom 
contracara printr-o dezbatere deschisă şi liberă, deoarece credem că faptele şi adevărul pe termen 


28 i au să Ă S 
»-. Mai mult, acesta aprecia că „cea mai bună cale de a le face 


lung vor avea câştig de cauză 
statele capabile să se apere singure împotriva oricărui fel de interferență din afară” ar fi 
reformele şi modernizarea instituțiilor responsabile de securitate şi sporirea capacității de 
rezistență a guvernelor din Balcanii de Vest”. 

La câteva zile după aceasta, în data de 15 decembrie, Jens Stoltenberg anunța dialogul cu 
Rusia, la rang de ambasadori, la Bruxelles, formatul fiind cel specific Consiliului NATO-Rusia. 
De precizat este faptul că acest dialog a fost suspendat în 2014, ca urmare a anexării Crimeii, 
fiind reactivat abia în 2016. Pe de altă parte, mass-media atrage atenţia asupra contextului în care 
se vor desfăşura discuţiile Consiliului mai ales după câştigarea alegerilor prezidenţiale din 
Statele Unite de către D. Trump, existând teama, în rândul unora dintre aliaţii europeni, unei 
oarecare indulgenţe a noii administrații faţă de Moscova”. Pe data de 19 decembrie, a avut loc o 
întrunire în cadrul Consiliului NATO-Rusia, unde temele principale au avut în centru „criza din 
Ucraina, securitatea în Afganistan, activitățile militare, transparenţa şi reducerea riscului”! 
Propunerea din partea Finlandei ca, la început de 2017, să se organizeze o întâlnire tehnică şi cu 
experţi ruşi pentru a „îmbunătăţii siguranţa aeriană în regiunea Mării Baltice” a fost bine primită 
de către ambasadorii participanți”. 

În 30 decembrie, Stoltenberg puncta foarte clar rolul Alianţei mai ales în contextul 
desfăşurării de forţe în statele baltice şi sublinia din nou rolul extrem de important al dialogului 
cu Rusia, afirmând că NATO „nu este o poliţie mondială”, ci că „motivul pentru care NATO 
desfăşoară forţe în ţările baltice este de a apăra pacea, de a garanta că noi căutăm pacea într-o 
situaţie unde am văzut o consolidare militară semnificativă rusă şi dorinţa Rusiei de a folosi forţa 
contra Ucrainei vecine. Dar noi răspundem într-o manieră măsurată, defensivă şi în mod 


proporţional, iar obiectivul este de a nu provoca un conflict, ci de a-l preveni”"?. În contextul 


“Angela Sârbu, „Jens Stoltenberg: NATO constată o prezenţă crescândă a Rusiei în Balcanii de Vest”, Agerpres, 
07.12.2016, URL: https://www.agerpres.ro/externe/2016/12/07/jens-stoltenberg-nato-constata-o-prezenta-crescanda- 
a-rusiei-in-balcanii-de-vest- 15-12-49, accesat la 07.12.2016. 


29 
Idem. 

“Irina Cristea, „Stoltenberg anunță pentru luni discuţii în cadrul Consiliului NATO-Rusia”, Agerpres, 15.12.2016, 

URL: https://www.agerpres.ro/externe/2016/12/15/stoltenberg-anunta-pentru-luni-discutii-in-cadrul-consiliului- 


nato-rusia-18-30-32, accesat la 15.12.2016. 

See Relations with Russia — Milestones in relations, Site oficial NATO, 20.12.2016, URL: http://www.nato.int/ 
cps/en/natolive/topics_50090.htm, accesat la 03.01.2017. 

“1dem. 

* Tudor Martalogu, „Jens Stoltenberg: Există un risc permanent de comitere a noi atacuri teroriste”, Agerpres, 
30.12.2016, URL: https://www.agerpres.ro/externe/2016/12/30/jens-stoltenberg-exista-un-risc-permanent-de- 
comitere-a-noi-atacuri-teroriste- 10-13-40, accesat la 30.12.2016. 

A 


intensificării tensiunilor, acesta aprecia rolul important al dialogului şi parteneriatului: „In 
acelaşi timp, cred că este important să discutăm cu ruşii. Dialogul este şi mai important atunci 
când tensiunile cresc. Este esenţial să ne aşezăm la discuţii, să încercăm să detensionăm situaţia 
şi să facem noi eforturi pentru un parteneriat mai eficient, o relaţie mai constructivă cu Rusia”. 
Luna ianuarie debutează cu răspunsul Rusiei în direcția necesităţii normalizării relaţiilor 
cu NATO. Astfel, pe data de 04 ianuarie 2017, Andrei Kelin, directorul Departamentului pentru 
cooperare europeană din cadrul Ministerului de Externe rus, declara că „este necesar să se 


55. Mai mult, se 


construiască relații normale cu NATO şi să se restabilească ceea ce a fost 
aprecia utilitatea NATO pentru statele membre, în sensul unei diviziuni a muncii, care poate 
eficientiza costurile pentru apărare. Kelin afirma: „multor ţări le este profitabil să facă pur şi 
simplu parte din NATO din punct de vedere economic, politic, pentru că astfel nu mai au nevoie 
să construiască o politică externă independentă, este suficient să se alăture”*€. Acesta continuă 
susținând că „evident, este mai ieftin să faci parte dintr-o astfel de alianţă decât să-ţi construieşti 
propria apărare în toate direcţiile”. 

La doar două zile după aceste declaraţii, pe 06 ianuarie 2017, în cadru publicaţiei NATO 
Review având în centru problematica valului populist şi implicaţiile sale asupra NATO şi UE, se 
făcea referire la posibila încurajare a acestuia de către Rusia pentru a destabiliza cele două 
organisme, plecând de la rolul important pe care îl are componenta hibrid/asimetrică/non-lineară 
a conflictului secolului XXI, mai ales în modul de a purta un război de către Rusia. Astfel, se 
afirma că: „ceea ce este clar este că Moscova încurajează puternic acest val nu numai pentru că 
este o provocare pentru premisele ordinii internaţionale post 1945- bazate pe valori liberale, dar 
de asemenea şi pentru că prezintă o ameninţare reală la adresa securităţii Europei”. Totodată, în 
contextul dezvoltării rolului UE la nivelul securităţii (chiar dacă se apreciază că în multe privinţe 
acesta se află mai mult la nivel declarativ) ce ar trebui să nu dubleze sau submineze pe cel al 
NATO, se punctează că dacă acest fapt s-ar întâmpla ar creşte entuziasmul Rusiei pentru astfel 
de dezvoltări şi că Moscova ar putea dori intensificarea divergenţelor atât din interiorul NATO şi 
UE cât şi între acestea: „Folosind o varietate de metode non-cinetice, de spionaj şi de hacking, la 


dezinformare şi finanţarea clandestină a mişcărilor politice utile, Moscova caută să deschidă linii 


de vulnerabilitate în NATO şi UE. Mişcările populiste sunt adesea printre aliați şi instrumente 


34 
Idem. 

3 Lilia Traci, „Moscova vrea să-şi normalizeze relaţiile cu NATO (responsabil diplomatic rus)”, Agerpres, 

04.01.2017, URL: https://www.agerpres.ro/externe/2017/01/04/moscova-vrea-sa-si-normalizeze-relatiile-cu-nato- 

responsabil-diplomatic-rus--10-46-46, accesat la 04.01.2017. 


38 xx Will the populist wave wash away NATO and the European Union?”, NATO Review, 06.01.2017, URL: 
http://www .nato.int/docu/review/2017/Also-in-2017/ill-populist-wave-wash-nato-european-union/EN/index.htm, 
accesat la 07.01.2017. 

alese, având în vedere respingerea de către acestea a instituţiilor, normelor şi chiar înțelegerile 
fundamentale existente ale sistemului global modern”? 

Pe data de 07 ianuarie, avem o dovadă importantă de demonstrare a mobilizării 
capacității militare NATO la nivelul statelor foste ale blocului estic. Aceasta vine în 
întâmpinarea neliniştii resimțite de către statele din regiune ca urmare a acțiunilor Rusiei în 
Ucraina. Mobilizarea constă în sosirea, în Polonia, a 250 militari americani, făcând parte dintr-o 
brigadă de blindate a SUA şi fiind primii din cei 4.000 ce urmează a fi prezenţi pe teritoriul 
acestei ţări şi statelor baltice. Această desfăşurare se află sub egida operaţiunii Atlantic Resolve, 
ca parte a planului de întărire a flancului estic NATO, având ca obiectiv stabilitatea acestor state 
membre“. 

La nicio săptămână după aceste evenimente, pe data de 12 ianuarie, generalul James 
Mattis, aflat la conducerea Pentagonului începând cu noua administraţie Trump, făcea o serie de 
afirmaţii din care reiese sentimentul neîncrederii din relația NATO-Rusia. El declară 
următoarele: „Cel mai important lucru este să recunoaştem realitatea despre ceea ce avem de 
gestionat în relația cu preşedinte Putin şi să recunoaştem că el încearcă să rupă Alianţa Nord- 
Atlantică””!. Acesta face referire la Rusia în termenii unui competitor strategic pentru SUA, de 
aceea în viziune sa sunt importante măsurile în direcţia descurajării militare, diplomaţiei şi 
economiei. Mattis insistă asupra necesităţii apărării intereselor SUA, chiar dacă va fi nevoie să se 
apeleze şi la înfruntarea Rusiei în anumite puncte”. 

Pe data de 13 ianuarie, unul dintre statele europene membre NATO, Ungaria, anunţă 
creşterea treptată (până în 2026) a alocării bugetare pentru armată până la 2%. Aceasta în 
contextul în care: cheltuielile destinate armatei au fost sporite după criza ucraineană de către 
state membre NATO şi Donald Trump anunţa dificultatea SUA de a proteja statele aliate dacă 
ele nu îşi vor spori bugetul alocat armatei“. Practic, acţiunile Rusiei sunt percepute ca 
ameninţări de securitate, iar cele mai afectate de această stare sunt statele din fosta sferă de 
influenţă a Rusiei (statele fostului bloc estic: state tampon şi satelit), dintre care majoritatea sunt 


state membre NATO. 


Idem. 

4 Irina Stoica, În Polonia au ajuns primii militari americani dintr-un contingent menit să întărească flancul estic al NATO, 
Agerpres, 07.01.2017, URL: https://www.agerpres.ro/externe/2017/01/07/in-polonia-au-ajuns-primii-militari- 
americani-dintr-un-contingent-menit-sa-intareasca-flancul-estic-al-nato-2 1-28-04, accesat la 07.01.2017. 

4l Sorin Popescu, „Vladimir Putin încearcă să rupă NATO, admite viitorul şef al Pentagonului”, Agerpres, 12.01.2017, 


URL: https://www.agerpres.ro/externe/2017/01/12/vladimir-putin-incearca-sa-rupa-nato-admite-viitorul-sef-al- 
pentagonului- 18-40-21, accesat la 12.01.2017. 
“ Idem. 


“Tudor Martalogu, „Ungaria îşi va spori gradual bugetul apărării până la 2% din PIB până în 2026”, Agerpres, 13.01.2017, 
URL:  https://www.agerpres.ro/externe/2017/01/13/ungaria-isi-va-spori-gradual-bugetul-apararii-pana-la-2-din-pib- 
pana-in-2026-12-41-47, accesat la 13.01.2017. 

Alte evenimente ale lunii ianuarie ce au în centru NATO şi Rusia sunt o serie de 
declaraţii făcute de către J. Biden (încă în funcție la acea vreme) şi generalul Petr Pavel, 
preşedintele Comitetului Militar NATO, cu privire la utilitatea de necontestat a NATO şi 
respectarea angajamentelor sale. Acestea vin în contextul: dezvoltărilor internaționale ce au avut 
în centru acţiunile regionale europene ale Rusiei şi în care preşedintele nou ales al SUA declara, 
la mijlocul lunii ianuarie, că NATO este „desuetă”. Astfel, pe data de 18 ianuarie, Joe Biden 
susținea că angajamentul faţă de aliaţii NATO: „este angajamentul indestructibil al SUA cu toţi 
aliaţii noştri din NATO. Este o obligaţie sfântă pe care am adoptat-o şi orice atac împotriva unuia 
dintre aliaţii noştri este un atac împotriva tuturor”**; „Apărarea ordinii liberale internaţionale 
implică faptul că trebuie să rezistăm forţelor dezintegrării europene şi să insistăm în continuare 
asupra unei Europe întregi, libere şi paşnice”. De asemenea, subliniază faptul că NATO „nu 
poate fi pusă niciodată sub semnul întrebării”*€. Tot pe data de 18 ianuarie, Petr Pavel susţine 
utilitatea NATO în prezent, declarând: „sunt ferm convins că NATO este în prezent la fel de utilă 


cum era înainte (...), organizaţia se adaptează la noua situaţie” 


. Totodată, acesta susținea nece- 
sitatea dialogului cu Rusia, mai ales în contextul tensiunilor dintre Occident şi aceasta din urmă 
în problema conflictului din Ucraina, considerând că acesta este esenţial pentru a crea un minim 
de încredere: „oferta noastră este pe masă, aşteptăm acum un răspuns din partea Moscovei”®’. 

Pe de altă parte, cu toate că declarativ este încurajat dialogul dintre NATO şi Rusia - 
esenţial pentru detensionarea relațiilor -, luna ianuarie se încheie cu o acţiune desfăşurată în 
cadrul unei misiuni NATO. Aceasta vine ca o reacţie la ameninţarea Rusiei asupra securităţii 
regionale, care subliniază intenţia de a demonstra capacitatea de a face față provocărilor de 
securitate impuse de Moscova. Astfel, pe data de 31 ianuarie, Germania trimite o serie de 
echipamente militare în Lituania (în total, până la finele lui februarie, acestea vor atinge numărul 
de 200 vehicule militare, dintre care 30 tancuri, însoţite de 450 militari)”. Această acţiune se 


desfăşoară în cadrul unei misiuni NATO ce are ca scop consolidarea capacităţii de apărare a 


statelor din regiune. Statele din regiune consideră că Rusia încearcă să le destabilizeze prin 


44 Gabriela Ionescu, „Joe Biden: Articolul 5 din Tratatul NATO, o 'obligaţie sfântă”, Agerpres, 18.01.2017, URL: 
https://www.agerpres.ro/externe/2017/01/18/joe-biden-articolul-5-din-tratatul-nato-o-obligatie-sfanta-- 14-40-58, 
accesat la 18.01.2017. 


Trump”, Agerpres, 18.01.2017, URL: https://www.agerpres.ro/externe/2017/01/18/utilitatea-nato-este-incontestabila- 
afirma-seful-comitetului-militar-al-aliantei-ca-reactie-la-criticile-lui-trump- 17-42-06, accesat la 18.01.2017. 
48 

Idem. 
“Mihaela Toth, „Germania a început să trimită tancuri şi alte echipamente militare în Lituania, în cadrul misiunii NATO”, 
Agerpres, 31.01.2017, URL: https://www.agerpres.ro/externe/2017/01/31/germania-a-inceput-sa-trimita-tancuri-si- 
alte-echipamente-militare-in-lituania-in-cadrul-misiunii-nato-15-34-53, accesat la 31.01.2017. 

mijloace diverse (cibernetice, incursiuni teritoriale etc.). Pe de cealaltă parte, Rusia dezminte 
aceste acuzaţii şi califică acţiunile NATO drept ameninţări şi comportament agresiv“. 

Pentru orizontul de timp apropiat sunt de urmărit câteva dezvoltări care pot dicta natura 
viitoare a relaţiei NATO-Rusia: 1. contextul pe care noua administraţie de la Washington îl va 
crea, linia relaţiei SUA-Rusia pe care o va contura şi modul în care acestea se vor reflecta în 
acţiunile NATO; 2. capacitatea statelor membre NATO de a face faţă acelor evenimente care pot 
destabiliza Alianţa (aici incluzând şi potențiala implicare a Rusiei ce i s-a imputat în această 
perioadă mai ales privitor la componenta informaţională) şi de a consolida securitatea prin 
adaptarea la noile provocări; 3. reacţia Rusiei la direcţia de acţiune viitoare a NATO, luând în 
considerare faptul că acţiunile NATO din perioada analizată au fost percepute de către Rusia ca 
agresive. Securitatea internaţională poate fi afectată prin amplificarea tensiunilor dacă se 
generează un cerc vicios al reactivităţii — reacția NATO la provocările Rusiei poate genera 
acţiuni care să fie percepute de către Rusia ca agresive, aceasta din urmă poate reacționa în 


consecinţă şi în acest mod se poate ajunge la o deteriorare a mediului de securitate. 


3. Rusia - Europa 

Aceste două luni supuse analizei arată că în interiorul Uniunii Europene nu toate poziţiile 
converg în ceea ce priveşte relația cu Rusia. Aici un rol important îl au şi relațiile economice 
strânse a unor actori europeni cu Moscova și de aici şi poziţii diferite cu privire la sancțiunile 
economice aplicate Rusiei şi la proiectele energetice. Pe de altă parte, mai ales pentru statele 
fostului bloc estic actuale membre ale Uniunii Europene, dezvoltările Rusiei în această regiune, 
le amplifică acestora îngrijorările cu privire la climatul de securitate. Rezultanta este reacția 
desfăşurării de forțe NATO în cadrul misiunii Atlantic Resolve. Sigur, Rusia nu rămâne 
indiferentă la mobilizarea militară din proximitatea sa şi o consideră ca agresiune. Astfel, putem 
afirma că din perspectivă regională asistăm la o situaţie tensionată între Rusia şi statele UE 
membre NATO, iar pe de altă parte la divergențe în interiorul Uniunii (unde este presupusă şi 
implicarea Rusiei prin activitatea sa informaţională, în scopul de a destabiliza Uniunea) din 
perspectiva viziunii asupra amenințării Rusiei şi relaţiei cu aceasta. Totuşi, există şi puncte unde 
poate fi văzut un grad ridicat de convergenţă occidentală, reprezentate de constanta criticii 
europene în două mari problematici de securitate în care este implicată Rusia de-a lungul 


perioadei supuse analizei: Ucraina şi Siria. 


5 Michael Dalder, “Germany sends tanks to Lithuania for NATO mission”, Reuters, 31.01.2017, URL: 
http://www.reuters.com/article/us-nato-russia-germany-idUSKBN15F1IH, accesat la 31.01.2017. 

O prezentare cronologică a evenimentelor are scopul de a argumenta cele afirmate mai 
sus, ce se constituie în principalele constatări în urma analizei dezvoltărilor din spaţiul european 
ce privesc relaţia cu Rusia. 

Luna decembrie debutează cu problematica securității energetice, când pe data de 2 
decembrie Polonia şi Ucraina aduc acuze Comisiei Europene pentru favorizarea intereselor 
Gazprom şi Rusiei. Aceasta se întâmplă în urma autorizării de către Comisie a folosirii 
gazoductului Opal la o capacitate mult mai mare faţă de cea anterioară, gazoduct care ocoleşte 
aceste două state. Polonia şi Ucraina consideră acest act ca o subminare a securității energetice a 
Uniunii Europene, aici incluzând şi implicaţiile acestui fapt în încurajarea construirii 
gazoductului Nord Stream 2 cu care cele două nu sunt de acord”!. Practic, întâlnim o lipsă de 
convergență a poziţiilor europene ce au la bază şi relaţia unor state europene cu Rusia prin 
prisma sectorului energetic. 

Încă de la începutul lunii decembrie dezvoltările evidenţiază necesitatea consolidării 
climatului de securitate european cu sprijinul NATO, afectat în urma crizei ucrainene, un rol 
esențial avându-l mai ales statele europene ale fostului bloc estic. Astfel, pe data de 6 
decembrie, declarațiile lui Michael Turner, co-preşedinte al Grupului de prietenie pentru 
România în Congresul SUA, sublinia calitatea României de aliat important al Statelor Unite 
pentru securitatea zonei şi afirma: „Evenimentele din Ucraina sunt îngrijorătoare pentru regiune 
şi testează Alianţa. După cum ştiţi, Rusia încearcă din nou să destabilizeze Europa de Est şi să îşi 


restabilească influenţa asupra teritoriilor pierdute după prăbuşirea URSS”? 


. Mai mult, pe data de 
11 decembrie, Michael Fallon, ministrul britanic al apărării, aprecia Rusia ca adversar strategic 
al Occidentului, susținând importanţa cooperării cu SUA pentru contracararea agresiunii ruse şi 
identificării unei soluţii pentru Siria alături de Rusia, afirmând: „Sunt gata să lucrez cu noul 
ministru al apărării american Jim Mattis ... să fim puternici împotriva agresiunii ruse faţă de 
NATO, să reducem tensiunile cu Moscova şi, aşa cum am mai spus, să continuăm să colaborăm 
cu Rusia pentru a ajunge la o înţelegere în Siria ... Nu putem însă trata Rusia ca un egal. Rusia 


este un adversar strategic pentru noi în Occident şi trebuie să înţelegem asta””. 


`l Ed. Sorin Popescu, „Preşedinţii Poloniei şi Ucrainei acuză Comisia Europeană că favorizează interesele 
Gazpromului şi ale Rusiei”, Agerpres, 02.12.2016, URL: https://www.agerpres.ro/externe/2016/12/02/presedintii- 
poloniei-si-ucrainei-acuza-comisia-europeana-ca-favorizeaza-interesele-gazpromului-si-ale-rusiei-1'7-40-38, accesat 
la 02.12. 2016. 

“2 Ed. Ana Maria Luca, „Congresmanul Michael Turner: România este un aliat important al Statelor Unite şi continuă să 
asigure securitatea regiunii”, Agerpres, 06.12.2016, URL: https://www.agerpres.ro/externe/2016/12/06/ congresmanul- 
michael-turner-romania-este-un-aliat-important-al-statelor-unite-si-continua-sa-asigure-securitatea-regiunii-19-58- 
32, accesat la 06.12. 2016. 

” Ed. Mihaela Moise, „Ministrul britanic al apărării afirmă că statele occidentale nu pot trata Rusia ca un partener egal”, 
Agerpres, 11.12.2016, URL: https://www.agerpres.ro/externe/2016/12/1 1/ministrul-britanic-al-apararii-afirma-ca- 
statele-occidentale-nu-pot-trata-rusia-ca-un-partener-egal-14-00-38, accesat la 11.12. 2016. 

La data de 12 ianuarie, au loc câteva evenimente marcante pentru climatul de securitate 
regional. Primul grup de militari americani alături de 24 blindate Humvee şi în jur de 12 
camioane au sosit în Polonia ca parte a operaţiunii „Atlantic Resolve”, inițiată de administraţia 
Obama ca răspuns la provocările de securitate regionale avansate de acţiunile Rusiei în 
Ucraina”. Tot la această dată o serie de temeri ale Preşedintelui Bulgariei cu privire la o nouă 
împărțire a sferelor de influenţă, vin în contextul acestor desfăşurări şi al noii administrații SUA. 
Acesta afirmă: „Nu sunt împotriva dezgheţării relaţiilor, m-aş bucura dacă Rusia şi SUA ar avea 
relaţii constructive şi principiale bazate pe principiile pe care dorim să le vedem în secolul XXI: 
domnia legii, nu domnia forţei şi a intereselor ... Dacă Donald Trump va încheia o înţelegere 
separată cu Rusia pentru o împărţire a sferelor de influenţă, acest lucru va fi dezastruos pentru 
Bulgaria”s5. Revenind la mobilizarea de forţe din cadrul „Atlantic Resolve”, nici reacţia Rusiei 
nu a întârziat să apară. Astfel, Dmitri Peskov, purtător de cuvânt al Kremlinului, aprecia despre 
desfăşurarea de forţe din Polonia că: „Noi considerăm acest lucru o ameninţare la adresa 
noastră”; „Este vorba de operaţiune care ameninţă interesele noastre, securitatea noastră ... O 
terță ţară îşi consolidează prezenţa militară la graniţele noastre în Europa”. La data de 13 
ianuarie, în replică la consideraţiile Moscovei vine afirmaţia secretarului adjunct al NATO 
Gottemoeller, care susține că acţiunile din Polonia vin ca o consecinţă a faptelor Rusiei şi au 
amploare proporţională: „În cadrul operaţiunii Atlantic Resolve există forţe americane care revin 
în Europa, ca răspuns la ceea ce face Rusia ... Doresc să afirm că desfăşurarea unei brigăzi de 
3.500 de militari, 87 de tancuri şi 144 de vehicule blindate Bradley este proporțională şi 
măsurată”, 

Faptul că această regiune este mai expusă riscului este demonstrat şi de poziţiile şi 
acțiunile statelor est europene. Dacă operațiunea „Atlantic Resolve” adună laolaltă capacitatea de 
exercițiu a țărilor din regiune sub cupola NATO, este important să observăm și acțiunile 


naționale. Acestea au în vederea răspunderea la provocările de securitate venite din partea 


” Violeta Gheorghe, Primul grup de soldaţi americani a sosit in Polonia, în cadrul operaţiunii NATO de consolidare a 
flancului estic, Agerpres, 12.12.2016, URL: https://www.agerpres.ro/externe/2017/01/12/primul-grup-de-soldati- 
americani-a-sosit-in-polonia-in-cadrul-operatiunii-nato-de-consolidare-a-flancului-estic- 16-40-48, accesat la 
12.12.2016. 

* Sorin Popescu, „Preşedintele Bulgariei se teme de o posibilă reîmpărţire a sferelor de influenţă între SUA şi Rusia”, 
Agerpres, 12.12.2016, URL:  https://www.agerpres.ro/externe/2017/01/12/presedintele-bulgariei-se-teme-de-o- 
posibila-reimpartire-a-sferelor-de-influenta-intre-sua-si-rusia- 16-14-07, accesat la data de 12.12. 2016. 

Rusiei. Un exemplu în acest sens este Lituania, unul dintre acele state în care luna decembrie 
aduce poziționări clare cu privire la aprecierea amenințării exercitate de Rusia. Pe data de 13 
decembrie avea loc investirea noului guvern Skvernelis şi cu această ocazie se atrăgea atenţia 
asupra rolului pe care va urma să îl aibă în a răspunde îngrijorărilor create de acţiunile Moscovei, 
inclusiv de militarizarea enclavei ruseşti Kaliningrad. În acest sens primele declaraţii promit 
creşterea bugetului pentru armată la 2% până în 20185. În ceea ce priveşte Kaliningradul, pe 
data de 16 ianuarie 2017, Eimutis Misiunas, în calitate de ministru de interne, anunţa construirea 
unui gard la frontiera cu această enclavă. El considera că: „Motivele acestei decizii sunt atât 
economice — stoparea contrabandei—, cât şi geopolitice — întărirea frontierei externe a Uniunii 
Europene ... Gardul nu va opri tancurile, dar va fi astfel construit încât escaladarea lui să fie 
dificilă”. 

Printre alte acţiuni care arată determinarea ancorării puternice occidentale a ţărilor din 
regiune, la nivelul cărora se resimte puternic ameninţarea Rusei, este şi semnarea unui acord de 
către cele trei state baltice pentru construirea unei linii feroviare de legătură cu Europa 
occidental, Rail Batica. Anunţul vine la sfârşitul lunii ianuarie 2017%. 

Creşterea îngrijorărilor şi pe fondul unei posibile relaxări a relaţiilor dintre SUA şi 
Moscova este încă o dată subliniată de încercarea ţărilor baltice de a obţine încheierea unor 
acorduri militare cu Washington înaintea investirii noii administrații Trup. Linas Linkevicius, 
ministrul de externe lituanian aprecia la data de 17 decembrie că: „Este în interesul nostru să fie 
semnate cât mai repede. Sperăm că acest lucru se va întâmpla la începutul anului viitor”. Sarah 
Higgins, purtătoare de cuvânt a Pentagonului susţinea că aceste planuri „reflectă angajamentul 
nostru pentru relaţii militare bilaterale solide cu cei trei aliați ai NATO şi sperăm că le vom 
finaliza cât mai repede”?. 

Pe de altă parte, relaţia Uniunii Europene cu Rusia este marcată şi de reacţia la criza din 
Ucraina prin sancţiunile economice aplicate în sectoarele energetic şi bancar, aflate în vigoare 
până pe data de 31 ianuarie 2017. Astfel pe data de 13 decembrie Germania şi Franţa anunțau 


prelungirea lor, François Hollande afirmând: „Atât timp cât nu vor exista eforturi, nu vor exista 


“5 Irina Cristea, „Lituania: Guvernul condus de premierul Skvernelis a fost învestit, având ca priorităţi apărarea și combaterea 
inegalităţilor”, Agerpres, 13.12.2016, URL: https://www.agerpres.ro/externe/2016/12/13/lituania-guvernul-condus- 
de-premierul-skvernelis-a-fost-investit-avand-ca-prioritati-apararea-si-combaterea-inegalitatilor- 16-33-33, accesat la 
13.12.2016. 

https://www.agerpres.ro/externe/2017/01/16/lituania-va-construi-un-gard-la-frontiera-cu-exclava-rusa-kaliningrad- 

progrese, şi cât vor exista în continuare aceleaşi blocaje, în calitate de cancelar sunt în favoarea 
prelungirii acestor sancţiuni”, iar Angela Merkel declarând clar direcția de acţiune: „Va fi 


»64 În data de 15 decembrie avea loc 


necesar ca sancţiunile împotriva Rusiei să fie prelungite 
reuniunea Consiliului European în cadrul căreia se convenea asupra prelungirii acestora cu încă 
şase luni“, iar pe data de 19 decembrie se începe această extindere a sancţiunilor pentru 
următoarele luni®®. 

Pe de altă parte, la nivel internaţional, perioada analizată este perioada în care, similar 
acuzelor venite din spaţiul american, de utilizare de către Rusia a infiltrării informaţionale, apar 
tot mai dese şi temerile că Rusia ar desfăşura activităţi în sfera informaţională menite să 
destabilizeze Uniunea Europeană, inclusiv de potențială implicare în influențarea rezultatului 
proceselor electorale. Astfel, la data de 14 ianuarie, un raport al agenţiilor de informaţii din 
Germania avertizau asupra faptului că Rusia încearcă să şubrezească relaţiile dintre SUA şi UE. 
Aceste investigaţii vin în urma presupuselor atacuri cibernetice şi campaniilor de propaganda ale 
Rusiei în spaţiul occidental“. Pe data de 18 ianuarie, J. Biden, în ultimul său discurs înainte de 
încheierea mandatului aprecia următoarele: „Sub preşedintele Putin, Rusia lucrează cu fiecare 
instrument de care dispune pentru a discredita proiectul european, a testa fisurile naţiunilor 
occidentale şi a se reveni la o politică definită de sfere de influenţă ... Dat fiind că există multe 
țări în Europa care au programate alegeri în acest an, ar trebui să ne aşteptăm la alte încercări ale 
Rusiei de a se amesteca în procesul democratic. Aceasta va avea loc din nou, vă promit. Şi din 

nou scopul este clar: să distrugă ordinea internaţională liberală”. La toate aceste acuze vine şi 


replica Rusiei, prin vocea lui S, Lavrov, care afirmă: „Lipsite de temei, nefondate şi, aş spune, 
acuzaţii calomnioase ies la suprafaţă ...În contrast cu Rusia, un număr de lideri ai unor ţări care 
sunt aliate ale SUA o susţin deschis pe Hillary Clinton. Foarte activi în acest sens au fost Angela 
Merkel, Francois Hollande, Theresa May şi lideri ai altor state europene”. Mai mult acesta a 


apreciat că în „State europene, oficiali au mers până acolo încât să-l demonizeze pe Donald 

Trump”?. Totuşi preocuparea europeană în această direcţie, a atacurilor informaţionale, este una 
în creştere, dovadă fiind şi înfiinţarea, încă din 2015, a grupului de lucru la nivel european East 
StratCom Task Force, cu scopul de urmărire a operaţiunilor Rusiei mai ales în direcţia 
dezinformării. Pe data de 23 ianuarie se aprecia în mass-media, în urma analizei paginii de 
internet a acestui grup de lucru, că „În ce priveşte anul 2017, Germania şi Franţa au avertizat 
deja cu amenințarea unor atacuri de dezinformare legate de alegerile lor, în timp ce mai multe 
servicii de securitate europene au vorbit deschis despre ameninţarea unor acţiuni ostile ale 
ruşilor”. 

La nivelul Europei, pe lângă acțiunile Rusiei din zona estică, dorința de extintere a 
influenței sale se manifestă în Balcani, marcată şi de apropierea sa față de Serbia, mass-media 
apreciind-o ca pe o măsură de contracarare a extinderii NATO. Pe data de 29 decembrie, 
premierul sârb Vucic susținea următoarele: „Serbia este un partener serios pentru toți, noi 
construim o prietenie strânsă şi la Est, şi la Vest. Obiectivul nostru strategic este UE, dar în 

acelaşi timp prețuim şi dezvoltăm prietenia noastră tradițională cu Rusia şi China” . Aceasta 


după ce, la mijlocul aceleaşi luni, el anunţa intenţia de achiziţie de la Rusia a unor avioane de 
vânătoare ruseşti şi a unor sisteme de rachete Buk”. 

Pe de altă parte, apropierea Rusiei față de anumiți membrii ai UE, cum este cazul 
Ungariei, poate semnala dorința de a avea aliați în interiorul UE. Evenimentele din a doua 
jumătate a lunii ianuarie aduc în atenție relația Ungariei cu Rusia (unul dintre aliații principali 
din UE ai Rusiei, care pare a fi în direcția consolidării. Ungaria se află printre susținătorii 
ridicării sancţiunilor economice pentru Moscova. Pe data de 19 ianuarie se anunța o întâlnire 
bilaterală pentru luna februarie, între reprezentanții celor două state”. Pe data de 23 ianuarie 
Peter Szijjarto, ministrul de externe al Ungariei, aprecia că dezvoltările în plan internațional 
favorizează dezvoltarea relațiilor dintre cele două state™*. Declaraţiile din 27 ianuarie întăresc 


cele constatate. Astfel, Szijjarto susține că: „Nu văd Rusia ca pe o amenințare pentru Ungaria. 

Înţeleg şi respect faptul că prietenii noştri polonezi şi baltici au altă poziţie asupra acestui lucru. 
Rusia nu ar ataca niciun stat membru NATO. Nu cred că ar fi în interesul Rusiei”. 

O altă problematică ce defineşte relația Uniunii Europene cu Rusia este divergenţa de 
viziune în conflictul sirian. Europa critică Rusia pentru situația din Siria, iar aici putem 
exemplifica prin declaraţia făcută de Angela Merkel, în data de 6 decembrie: „Ce se întâmplă la 
Alep este o ruşine (...) Este o ruşine că nu am reuşit să creăm culoare umanitare, însă trebuie să 
încercăm în continuare”. Aceasta îşi exprimă viziunea asupra modului posibil de colaborare 
pentru soluţionarea crizei, criticând Rusia: „Lupta împotriva amenințării asimetrice a 
terorismului islamist trebuie dusă în comun (...) Însă în loc de acest lucru, Rusia şi Iranul susțin 
regimul Assad în acţiunea sa brutală împotriva populaţiei”. La data de 16 ianuarie avea loc o 
reuniune a Consiliului Afacerilor Externe ale Uniunii care dezbătea printre problemele cele mai 
importante şi cazul Siriei şi necesitatea de a depune eforturi pentru încetarea focului şi sprijinul 
tranziţiei politice siriene sub supravegherea ONU”. 

Toate aceste evenimente prezentate şi supuse analizei ne demonstrează dorința Moscovei 
de a juca un rol activ geopolitic la nivel global şi regional, iar pe de altă parte pot fi expresia 
reacției la extinderea şi acțiunile NATO în spaţiul european. Acestea împreună cu acțiunile 
specifice crizei ucrainene şi siriene, cu presupusa intensă activitate informațională ne conturează 
un tablou în care Rusia doreşte să îşi recapete sferele de influență şi să arate postura sa de actor 
geopolitic regional şi global, iar pentru aceasta nu recurge numai la reactivitate. 

Finalul lunii ianuarie, ca ultimă perioadă avută în vedere în cadrul analizei, este marcată 


de „ziua diplomaţiei prin telefon”'$ 


, prin discuţiile telefonice purtate de Donald Trump, în 
postura sa de preşedinte nou ales al SUA, cu V. Putin, A. Merkel și F. Hollande. În urma acestei 
discuţii, Rusia și SUA au ajuns la un numitor comun în ceea ce priveşte importanța de a ajunge 
la o coordonare a acțiunilor îndreptate în lupta împotriva organizației Stat islamic și a altora de 
acest gen din Siria. D. Trump şi V. Putin au conchis prin exprimarea dorinţei de dezvoltare a 


relaţiilor bilaterale „pe o bază constructivă, de la egal la egal şi în reciproc avantajoasă” ”. In 


ceea ce privește temerile spaţiului european bazate pe relaţia cu Rusia, atât A. Merkel, cât şi F. 

Hollande au subliniat cu această ocazie rolul extrem de important al NATO pentru securitate şi 
stabilitate. Privitor la sancţiuni, Hollande apreciind că acestea pot fi ridicate doar în urma 
implementării acordurilor de la Minsk“. 

Lunile ce urmează sunt esenţiale în gestionarea și ameliorarea stării de tensiune din 
spaţiul european, în trasarea liniilor directoare ale relaţiei dintre SUA şi Rusia ca urmare a noii 


administrații Trump și în observarea implicaţiilor acesteia la nivelul NATO. 

CAPITOLUL 3. STATELE UNITE ALE AMERICII 


Donald Trump, echipa prezidenţială și agenda de securitate 


Dr. Mihai V. ZODIAN 


Victoria republicanilor în alegerile din 2016 a constituit, probabil, cel mai mediatizat 
eveniment al sfârșitului de an, trezind temeri și aşteptări atât în rândul opiniei publice 
internaţionale, cât şi în rândul experţilor şi factorilor de decizie. Îndeosebi succesul înregistrat de 
candidatul prezidenţial Donald Trump a surprins mainstreamul politic, majoritatea analiştilor 
estimând o reuşită a competitoarei sale, Hillary Clinton. Lunile decembrie 2016 şi ianuarie 2017 
au fost martorele transferului de putere, primelor nominalizări din partea executivului, unui set 
de decizii, dar şi a multor controverse şi proteste. 

Omul de afaceri Donald Trump a reușit să câştige nominalizarea Partidului Republican, 
iar, la alegerile prezidenţiale din 8 noiembrie, a dobândit 306 din voturile marilor electori, 
comparativ cu 232 pentru Hillary Clinton. Sistemul american este unul indirect şi prevede ca 
alegătorii să voteze un număr de delegați pentru fiecare stat component al federației, care îl 
desemnează formal pe deţinătorul funcţiei de şef de stat, dar, de regulă, urmează opţiunile 
cetățenilor”. Una dintre consecinţe este o posibilă disjuncţie între „votul popular” și cel al 
marilor electori, ca urmare a acordurilor şi normelor de reprezentare ale statelor; în cazul de față, 
Clinton obținând cu peste 2 milioane de voturi mai mult, dar acest lucru nu afectează rezultatul 
ca atare, doar oferă sugestii despre forța comparativă a partidelors?. 

Succesul republicanilor a fost repetat și în alegerile parlamentare, organizate concomitent 
cu cele prezidenţiale, mai precis, pentru o treime din numărul total de mandate“. Astfel, 
reprezentanţii acestei formaţiuni politice dețin majoritatea în Senat, cu 52 de locuri, față de 48 
pentru partidul democrat şi în Camera Reprezentanţilor, cu 241 față de 194%. În consecință, 
republicanii controlează acum preşedinţia şi Congresul, obținând un succes important, în mare 


măsură pentru că au reuşit să își menţină unitatea politică în ciuda numeroaselor controverse din 

2016 şi a campaniilor atipice care l-au propulsat pe Donald Trump mai întâi drept candidat, apoi, 
pe cea mai înaltă funcţie din stats. 

Imigrația, ocuparea locurilor de muncă și caracterul elitei politice au constituit unele 
dintre cele mai importante teme de campanie ale lui Trump, care a reuşit să îmbine abordarea sa 
personală cu idei conservatoare şi „pro-companii”*”. El s-a distins de alţi competitori republicani 
prin scepticismul manifestat faţă de acordurile de liber schimb încheiate de SUA, îndeosebi 
NAFTA şi propusa TPP, considerând că interesele Washingtonului nu au fost suficient apărate, 
dar, deseori, mai curând a amplificat temeri mai vechi ale elitei și populaţiei americane. De 
exemplu, de mulţi ani, oficialii SUA au sugerat că R.P. Chineză menţine în mod artificial un curs 
redus al monedei pentru a stimula exporturile. 

Referințele la politica externă şi de securitate au generat, la rândul lor, o serie de întrebări 
şi au constituit aspect al controverselor electorale americane din 2016. Candidatul Donald Trump 
a accentuat problema distribuției costurilor în cadrul NATO, mai veche și aflată pe agenda 
decidenţilor Alianţei Nord-Atlantice și a sugerat o ameliorare a relaţiei cu Federaţia Rusă. Aceste 
două elemente, împreună cu scandalul de spionaj electronic referitor la o posibilă implicare a 
Moscovei în respectivul proces electoral, au fost contrabalansate de mesajele partenerului și 
vicepreşedintelui Mike Pence, atât în timpul cursei, cât şi după preluarea mandatului”. 

Un aspect important al noii administrații l-au constituit, în aceste luni, desemnarea 
deţinătorilor celor mai importante poziții în cadrul executivului, nominalizări care deseori indică 
şi o anumită intenţie de a promova politici specifice”. O modalitate deja convenţională de a 
explica relaţiile de putere din cadrul executivului este de a distinge între apropiați ai 
președintelui, ideologi şi pragmatici sau elitiști, însă este poate prea devreme pentru a presupune 
existenţa unor deosebiri radicale între aceste grupuri, cu excepţia celor instituţionale”. Schema 
poate fi utilă uneori ca o ipoteză de lucru. 

Jared Kushner deține poziţia de consilier principal şi este ginerele preşedintelui, căsătorit 


cu Ivanka Trump. Cu experienţă în afaceri, a jucat un rol decisiv în coordonarea campaniei 

electorale a candidatului republican, alături de Kellyanne Conway, numită într-o funcție similară 
de către noul deţinător al puterii executive”. Implicarea sa în politica de nivel înalt a fost redusă 
până în recentul scrutin prezidenţial”. Numirile, dincolo de recompensarea prestaţiei din 
campanie sugerează că aspectele de comunicarea vor conta în timpul mandatului administrației 
Trump. 

Probabil cel mai controversat membru s-a dovedit a fi Steven Bannon, editorul publicaţiei 
alt-right Breitbart News şi cel mai important ideolog al echipei promovate de preşedintele 
Donald Trump”. El este reprezentantul ideii de „America First”, o combinaţie de scepticism faţă 
de globalizare, un anume particularism, o concepție pesimistă în ceea ce priveşte relaţiile 
internaționale şi de critică a ideilor centriste şi de stânga care alcătuiesc nucleul a ceea ce se 
numeşte în SUA liberalism”. Cu experienţă în afaceri şi cinematografie, Bannon deţine funcţia 
de strateg principal al preşedintelui şi este deseori criticat în presa de dincolo de Ocean”. 

Vicepreşedintele Mike Pence a fost considerat, în timpul campaniei, ca un reprezentant al 
elitei tradiționale a partidului republican și, în consecință, ca un simbol al continuității în noua 
administraţie Trump. El a fost guvernator al statului Indiana, potrivit BBC şi a deținut o funcție 
importantă în rândul acestei formaţiuni politice”. Chiar dacă atribuţiile îi sunt, în general, 
limitate, Pence a jucat deja un anumit rol diplomatic, ținând cont de acest tip de simbolism. 

O altă dispută a fost legată de propunerea inițială pentru poziția de consilier responsabil 
de securitatea naţională, generalul în rezervă Michael Flynn, fost şef al spionajului militar 
american, acuzat de legături cu Federaţia Rusă’. Mai precis, el a fost blamat că a purtat o 
convorbire neautorizată cu un reprezentant al acestui stat şi că nu l-a informat corect pe 


vicepreşedintele Mike Pence”. Scandalul a avut loc în contextul suspiciunilor referitoare la 

implicarea Moscovei în alegerile americane din 2016; al unor relaţii proaste dintre administraţia 
Trump şi presa americană şi al tranziţiei de putere. 

Pentru funcția de secretar de stat, a fost propus omul de afaceri Rex Tillerson, fost 
președinte al controversatei companii ExxonMobil, privit de presa americană drept un 
internaţionale, îndeosebi în diplomaţie!%. Departamentul apărării va fi condus de generalul în 
rezervă James Mattis, fost şef al comandamentului pentru Transformare al NATO și al 
CENTCOM, popular în rândul militarilor americani”. El a transmis deja aliaţilor europeni 
mesajul că SUA îşi vor respecta obligaţiile, dar că aceștia din urmă trebuie să contribuie mai 
mult din punct de vedere financiar, vizând deja celebra cifră de 2% din PIB pentru sectorul 
militar. 

După cum se observă, echipa administraţiei este destul de mixtă în ceea ce priveşte 
diplomaţia sau securitatea internațională, alături de doctrinari fiind prezenţi oameni de afaceri 
sau generali cu experiență. Această structură poate asigura o flexibilitate necesară SUA pe scena 
globală, dar poate implica şi riscul unei anumite incoerențe, diversele atitudini reprezentate 
nefiind neapărat compatibile. Momentan însă este prea devreme pentru a trage concluzii. 

De asemenea, liniile directoare ale politicilor administrației Trump rămân încă neclare și 
ne putem referi, în principal, doar la o serie de declaraţii din timpul campaniei şi imediat după 
preluarea mandatului, la câteva interacțiuni interne americane sau reacții externe, sau la unele 
decizii. Incertitudinile provin din durata scurtă scursă de la preluarea mandatului, din diferența 
dintre statutul de candidat şi cel de şef al statului și din multiplele opţiuni prezente nu numai în 
cadrul executivului, dar şi în cadrul Congresului, dominat de aripa „elitistă” şi tradițională a 
Partidului Republican, care nu se suprapune neapărat cu opțiunile Casei Albe. Putem puncta 
domenii important de urmărit. 

Pe lângă imigrație, comerțul a reprezentat una dintre cele mai controversate poziţii 
adoptate de Donald Trump, dar şi de unii dintre consilierii săi, printre care se numără şi Steve 
Bannon, care au criticat sistemul de tratate de liber schimb configurat de SUA din 19809 încoace, 
considerat esenţial pentru ordinea internațională democratică şi puterea americană în lume, pe 
care fosta administrație a urmărit să îl aprofundeze, prin destul de criticatele TTP şi TTIP. 


Preşedintele SUA a reluat, în primul său discurs important, criticile majore, dar într-un mod mai 

nuanțat, sugerând că Washingtonul nu a fost tratat „corect”, fără a respinge principiile 
documentelor”. În viziunea sa, o consecinţă a fost că o mare parte a locurilor de muncă din 
industrie au fost pierdute, ca urmare a procesului de delocalizare!%. 

Una dintre primele decizii ale noii administrații a fost de a abandona TTP, o inițiativă de 
liberalizare comercială deschisă statelor din regiunea Pacificului, în general, aliaților şi 
partenerilor, nu însă şi Chinei'%. Ea a fost respinsă din motivele menţionate anterior şi a fost 
uneori considerată drept o componentă importantă a procesului de globalizare şi al alianțelor sau 
influenţei americane în acel spaţiu, îndeosebi de administraţia Obama!%. Cu toate acestea, a 
stârnit controverse ca urmare a eventualei includeri de clauze de arbitraj supranațional (ISDS), în 
timp ce globalizarea se manifestă deja de ani buni şi nu este clar dacă tratatul era necesar pentru 
promovarea procesului". 

O altă temă de campanie care a fost continuată după preluarea mandatului se referă la 
creșterea cheltuielilor militare ale SUA, eventual prin eliminarea restricţiilor bugetare stabilite la 
presiunea republicanilor din Congres, destinate a reduce deficitul public şi datoria!%. În calitate 
de candidat, Donald Trump a promis sporirea finanțării efectivelor şi dotării forțelor terestre, 
aeriene şi maritime americane, dar şi îmbunătăţirea arsenalului nuclear!”. După preluarea 
mandatului, preşedintele a semnat un memorandum prin care solicită Pentagonului să treacă în 
(27 ianuarie 2017). 

Donald Trump declarase anterior că SUA „nu trebuie să îşi piardă avantajul militar”, 
creionând o strategie de menținere a poziţiei internaționale, chiar dacă, din alte afirmaţii, reiese 


scepticismul față de unele versiuni de multinaţionalism sau de intervenţiile externe cum a fost 

cea din Irak!!!. Noul memorandum prevede, potrivit Stars and Stripes, ca secretarul Apărării 
James Mattis să evalueze capacitatea operațională a forțelor armate americane și promovează 
ideea de sporire a bugetului!!?. Presa de peste Ocean a subliniat însă că s-ar putea dovedi a fi 
dificil de convins Congresul în ceea ce priveşte posibilitatea unor noi cheltuieli!!?. 

Aceste tendinţe ale administrației Trump amintesc de unele politici ale guvernării George 
W. Bush dinainte de 11 septembrie 2001, îndeosebi critica implicită a multilateralismului, 
credinţa în importanţa unor forțe armate puternice. Parţial continuă sau reia o mai veche tradiție 
americană, denumită de Walter Russell Mead jacksonism, care combină contestarea populistă a 
elitelor politice şi economice tradiționale cu un anumit pesimism față de relaţiile internaţionale, 
inclusiv în ceea ce priveşte şansele de reușită ale cooperării, tradiție cu care noul preşedinte a 
fost des comparat”. Cu toate acestea, contextul extern s-ar putea dovedi mai important, pe 
termen lung. 

A treia temă care a trezit reacții publice se referă la NATO, în special după ce, în timpul 
campaniei, candidatul Donald Trump susținuse că alianța este „depăşită” îndeosebi în ceea ce 
priveşte combaterea terorismului şi că SUA contribuie în mod disproporționat". El a revenit, 
ulteriori, considerând că ar fi necesară „o înțelegere” pentru a echilibra această situație 
financiară, dar şi-a nuanțat poziția referitoare la respectiva structură. Mai precis, Trump a 
susținut ideea că trebuie să existe reciprocitate în îndeplinirea obligațiilor". 

După preluarea mandatului, pozițiile adoptate de noua administrație au devenit mai 
complexe: au fost reținute considerațiile referitoare la echilibrarea cheltuielilor membrilor 
NATO, cu celebra cifră de 2% din PIB menţionată ca obiectiv, așa cum prevedea, de altfel, şi 
Declaraţia Summit-ului de la Wales. Concomitent, au fost reafirmate importanţa alianței și 
hotărârea SUA de a-şi exercita în continuare rolul de garant al securităţii europene. Pe această 
problematică au existat o serie de afirmaţii şi de întâlniri ale președintelui Trump, 
vicepreşedintelui Mike Pence şi ale secretarului Apărării, Mike Pence!". 

Criticile inițiale nu sunt noi, au mai fost prezente, de exemplu, în timpul administrației 
Bush, ajunge să amintim de cunoscutele „coalition of the willing” sau de NATO ca „toolbox”, 
! Diamond, op. cit. 

ale fostului şef al Pentagonului, Donald Rumsfeld'!5. Chiar dacă tonul diferă într-o anumită 
măsură, comunitatea de interese şi valori pare destul de solidă pentru a continua şi în viitor. În 
același timp, Alianţa Nord-Atlantică s-a dovedit a fi destul de flexibilă în ultimii 15 ani, ceea ce 
sugerează că se poate adapta pozițiilor administraţiei Trump. 

Nu în ultimul rând, poziţia faţă de Federaţia Rusă a generat, până acum, o serie de dispute 
încinse în rândul opiniei publice americane. Avem de-a face cu diverse acuzaţii, pornind de la 
spargerea serverelor Partidului Democrat în timpul campaniei electorale, până la legături 
presupuse ale preşedintelui sau anturajului său cu Moscova!!”. Până acum, nu a existat o dovadă 
decisivă în ceea ce priveşte un eventual favoritism faţă de statul rus, iar politica de coerciție 
implementată de occidentali după intervenţia din Ucraina a continuat!?. 

Momentan, se conturează trei predicții majore în ceea ce priveşte politicile externe şi de 
securitate, pornind de la tendinţele deja menționate și de la opiniile experților, colectate, de 
exemplu, de Jenniffer L. Hochschild pentru Brookings Institute”. Prima, preşedinţia ideologică, 
se referă la o Americă sceptică față de multilateralism, orientată parțial spre cooperarea cu alte 
mari puteri, dar şi potenţial conflictuală; a doua, preşedinţia pragmatică, în care declaraţiile devin 
mai puţin importante decât impactul structurilor politice interne şi externe; al treilea, în care 
putem avea politici inconsistente şi tensiuni între diverse ramuri ale statului american. Este prea 


devreme să putem descifra un traseu clar, însă. 

CAPITOLUL 4. ORIENTUL MIJLOCIU ȘI NORDUL AFRICII 


Intensificarea conflictelor militare pe fondul tensiunilor inter-confesionale 


Dr. Mirela ATANASIU 


Situaţia din regiunea Orientul Mijlociu şi Africa de Nord continuă să se înrăutăţească pe 
ansamblu, tensiunile inter-confesionale fiind una dintre cauzele declanşatoare ale conflictelor 
militare alimentate ulterior de manifestări ale violențelor sectare. 

În timp, schisma ideologică istorică dintre şiiţi și suniţi s-a transformat într-o competiţie 
geopolitică, economică şi militară ce implică revendicări teritoriale şi umane din partea actorilor 
nonstatali şi acţiuni beligene ale puterilor regionale dominante manifestate pe teritoriile statelor 
fragmentate ideologic şi subiecte ale unor conflicte identitare în desfășurare. De altfel, războaiele 
prin intermediari duse de actorii regionali pe teritoriile statelor fragile politic şi economic au 
consecințe devastatoare în Siria, Irak, Libia şi Yemen exprimate în situația umanitară gravă a 
populaţiei, caracterizată de foamete, boli şi traume multiple. De asemenea, în multe state arabe, 
mai ales în regimuri represive cu puțină toleranță pentru libertatea de exprimare, revoltele au 
declanșat ostilitate sectară amplificată odată cu escaladarea conflictelor. De altfel, conflictul 
sectar reprezintă o coordonată esenţială a tuturor rivalităților regionale, inter şi intra-statale. 

Pentru perioada decembrie 2016 — ianuarie 2017, situaţia din regiunea Orientul Mijlociu 
şi Nordul Africii continua să se înrăutăţească pe ansamblu. Ca urmare, vom analiza evoluţiile 
principalelor conflicte în desfășurare, respectiv: războiul civil sirian, războiul împotriva 
organizației teroriste Stat Islamic în Siria și Irak, războiul civil libian, războiul din Yemen, 
conflictul sectar din Liban, conflictul kurd, conflictul israeliano-palestinian. 

Pe fondul desfășurării războiului civil sirian, Federaţia Rusă şi China şi-au exercitat 
dreptul de veto respingând rezoluţia Consiliului de Securitate al ONU pentru implementarea unei 
pauze umanitare de 7 zile în oraşul Alep, Federaţia Rusă argumentând că perioada ar permite 
rebelilor să se regrupeze şi că, de asemenea, este nevoie de discuţii prealabile între Washington 
şi Moscova pe această problematică”. 

La 30 decembrie 2016 a intrat în vigoare un acord volatil de încetare a focului, 
intermediat de Rusia şi Turcia care a fost încălcat de multiple ori!%. Ulterior, în ianuarie 2017, la 


Astana, în Kazahstan, a avut loc o încercare eşuată de discuţii pe problema siriană în cadrul 

căreia au fost puşi faţă în față rebelii sirieni non-islamiști şi reprezentanții guvernamentali sirieni. 
Această tentativă de discuţii pentru negocierea unui acord de pace s-a organizat la inițiativa 
Rusiei și Turciei cu participarea Iranului, acțiunea dorindu-se a fi o revitalizare a discuţiilor de la 


14 La acestea nu au fost invitate SUA, iar ONU nu au fost consultate”. Faptul că SUA 


Geneva 
nu au participat la Astana a fost văzut ca o „retragere” a marii puteri de pe scena siriană. 

În ce privește războiul împotriva organizației teroriste Stat Islamic în Siria şi Irak, 
luna decembrie a anului 2016 s-a dovedit a fi cea mai critică în cei aproape 6 ani de război sirian, 
după ce în mai multe zone controlul a oscilat de o parte sau de alta a părților implicate. 

Pe frontul din Irak, încă din octombrie 2016 se declanșase bătălia pentru Mosul a unei 
coaliții de forțe compusă din forțe guvernamentale şi kurde sprijinite de forțele aeriene 
americane. După aproape trei luni de la iniţierea ofensivei, forțele irakiene conduse de Serviciul 
de Elită Contra Terorismului au preluat controlul asupra părţii de est a oraşului". Urma să fie 
lansată operațiunea militară pentru recucerirea părții de vest a Mosulului. 

În Siria, în plan operaţional, pe de o parte, una dintre realizările importante ale lunii 
decembrie 2016 a fost avansul rapid al Armatei Arabe Siriene susținută de puterea aeriană rusă şi 
milițiile sponsorizate de Iran ce a rezultat în recâştigarea Alep-ului!””, cel mai mare oraş sirian, 
de sub controlul jihadist. O altă realizare este aceea că forțele armate siriene au reuşit să-i 
determine pe rebelii jihadişti din grupările Harakat Ahrar Al-Sham şi Jabhat Fatah Al-Sham să 


128 


predea orașele Khan Al-Sheih, Al-Tal, şi Kanakir din vestul regiunii Ghouta ^”. Pe de altă parte, 


forțele guvernamentale siriene au eliberat temporar oraşul Palmyra de sub controlul terorist, dar 
a pierdut-o ca urmare a executării unui atac pe scară largă în luna decembrie 2016. Făcând un 
bilanţ teritorial, este evident că organizaţia teroristă pierde teren în faţa coaliției oponente de 
actori statali și non-statali, frontul islamist părând a-şi muta centrul de greutate în Irak. 

În războiul din Yemen implicarea străină este una dintre constantele conflictului. 


Congruenţa relaţiilor dintre actorii implicaţi este bazată pe interesele geopolitice divergente. 

Pe de o parte, Iranul, care îi susține militar pe rebelii Houthi, caută să conteste poziția 
dominantă a Arabiei Saudite şi SUA în regiune, Houthi fiind principala forță de opoziţie 
împotriva guvernului preşedintelui Abed Rabbo Mansour al-Hadi sprijinit de americani și 
saudiți. O alianţă tactică cu rebelii o are şi gruparea fostului preşedinte yemenit Ali Abdullah 
Saleh, care comandă o parte din elementele forțelor de securitate din Yemen, rețelelor tribale şi 
partidul politic Congresul General al Poporului (GPC). 

Pe de altă parte, în spiritul reţelei sale de relaţii, în decembrie 2016, Arabia Saudită a 
continuat campania militară aeriană „coordonată de SUA şi Marea Britanie”! după cum afirmă 
SouthFront!“ şi „îndreptată împotriva forţelor Houthi, pentru susţinerea guvernului lui al- 
Hadi”!”!. În aceeași sursă se prezintă că din martie 2015 până în decembrie 2016, au căzut ţintă a 
acestor atacuri 11.400 civili”. Forţele yemenite au continuat în perioada analizată să se lupte 
pentru capitala Sana'a, care este controlată de forțele Houthi începând cu 2015. De asemenea, 
blocada aeriană şi navală impusă de coaliția condusă de forțele saudite continuă şi în 201715. 
Cum liniile frontului se schimbă permanent, minele de luptă rămase neexplodate în teren 
reprezintă o problemă de securitate majoră, în special pentru civili. 

Organizațiile teroriste proeminente ale regiunii, Al-Qaeda în Peninsula Arabă (AQAP) şi 
Stat Islamic, sunt situate pe poziţii insurgente similare. Ambele luptă împotriva guvernului lui 
Al-Hadi deşi membri importanţi ai Al-Qaeda susțineau că „tacticile brutale ale organizaţiei Stat 
islamic, care includ execuții în masă şi atacuri cu bombă la moschei, cu un stil de conducere 
relativ autocratic, sunt în contradicţie cu normele sociale şi tribale ale Al-Qaeda”!**. 

Primele acţiuni militare ale administrației Trump în Yemen au fost direcționate împotriva 
grupării teroriste AQAP care, aşa cum remarcau specialiştii International Crisis Group!'%5, a 
câştigat influență regională sporită ca urmare a propagandei duse pe fondul conflictului dezvoltat 
între luptătorii Houthi și forțele guvernamentale, părți susținute de puteri regionale cu interese 


antagonice. Astfel că, la 29 ianuarie 2017 a fost desfăşurat un raid de către Forţele Speciale ale 


SUA (SEAL) în Guvernoratul al-Bayda, asupra unui câmp de luptă critic între forțele pro şi anti- 


123 *** US & UK coordinate Saudi attacks in Yemen”, SouthFront, 14.12.2016, URL: https://southfront.org/us-uk- 
coordinate-saudi-attacks-in-yemen/, accesat la 02.02.2017. 

130 SouthFront Analysis and Intelligence se recunoaște a fi un proiect analitic creat de o echipă independentă 
internațională de experți. Vezi: About South Front, https://southfront.org/about-southfront/ 

AA **% „US & UK coordinate Saudi attacks in Yemen”, SouthFront, 14.12.2016, URL: https://southfront.org/us-uk- 
coordinate-saudi-attacks-in-yemen/, accesat la 02.02.2017. 

A **% „US & UK coordinate Saudi attacks in Yemen”, SouthFront, 14.12.2016, URL: https://southfront.org/us-uk- 
coordinate-saudi-attacks-in-yemen/;, World Report 2017 — Yemen, HRW - Human Rights Watch, 12 ianuarie 2017, 
URL: http://www.ecoi.net/local_link/334724/463171_en.html, accesate la 03.02.2017. 

153 x World Report 2017 — Yemen, HRW - Human Rights Watch, 12 ianuarie 2017, URL: http://www.ecoi.net/ 
local_ link/334724/463171_en.html, accesat la 03.03.2017. 

154 x Yemen's al-Qaeda: Expanding the Base, Report no. 174, International Crisis Group, 2 February 2017, 
URL: https://www .crisisgroup.org/middle-east-north-africa/gulf-and-arabian-peninsula/yemen/1'74-yemen-s-al- 
gaeda-expanding-base, accesat la 08.02.2017. 

Houthi, a ucis un comandant american'*, câţiva membri proeminenţi ai unui trib asociat cu 
AQAP şi, potrivit unor surse locale, mulţi civili, inclusiv cel puţin zece femei şi copii!“7. Această 
acțiune poate duce la creșterea animozității populaţiei locale față de americani şi occidentali în 
general. 

Medecin Sans Frontiere arăta la sfârşitul lunii ianuarie 2017 că „după 22 de luni de 
conflict, Yemenul este în plină urgență umanitară ... deoarece toți actorii înarmaţi implicați în 
conflict, inclusiv coaliția condusă de Arabia Saudită, sau Houthi, desfăşoară atacuri fără 
discriminare, fără nici un respect pentru civili sau infrastructuri civile, cum ar fi spitale, şcoli sau 
pieţe”1€. Situaţia se prevede a se înrăutăţi şi mai mult odată cu înaintarea în anul 2017, din punct 
de vedere conflictual, dar și umanitar. 

Războiul civil libian. În decembrie 2016, trupele libiene susţinute de aviația americană 
au eliberat orașul de coastă Sirte de sub controlul autoproclamatului Stat Islamic în urma unui 
atac ce a durat şase luni. Totuşi, specialiştii avertizau că ameninţarea teroristă islamistă din Libia 
este departe de a fi învinsă!” De altfel, în ianuarie 2017, SUA și-a continuat intervenţia cu 


raiduri aeriene masive asupra a ceea ce oficialii Pentagonului descriau ca fiind „baze de 


39140 


antrenament ale Statului Islamic poziționate la 45 km la sud-vest de Sirte” ™, ale căror membri 


3141 


„se bănuia că plănuiau atacuri asupra unor state europene” . Aceste acțiuni s-au desfăşurat 


după ce SUA anunţase în luna decembrie 2016 că a încetat campania aeriană în teritoriul libian. 
Puncte pozitive ale lunii decembrie 2016 au fost constituite de recuperarea localității 


Haftar, redeschiderea porturilor petroliere şi repunerea în funcțiune a conductei Rayana, ceea ce 


impulsionează exporturile de petrol din Libia, oferind venituri benefice pentru întreaga tară". 


Aceste evoluții sunt binevenite în virtutea faptului că Planul de răspuns umanitar pentru Libia 


pentru 2017 presupune existența a 151 de milioane $ americani pentru a răspunde nevoilor 

umanitare cele mai critice a 940.000 oameni". Până la găsirea unor soluţii, populaţia civilă din 
Libia continuă să sufere şi în anul 2017 ca urmare a conflictului, insecurităţii, instabilității 
politice şi a economiei precare. 

În ce priveşte conflictul kurd, Turcia a lansat operațiunea militară în Siria, în august 
2016, cu scopul de a împinge frontul aşa-numitului Stat islamic de la granița sa şi de a zădărnici 
ambițiile kurzilor de a-şi consolida poziţia din nordul Siriei. În perioada analizată, deşi forţele 
conduse de kurzi s-au demonstrat a fi unele dintre cele mai eficiente grupări de luptă împotriva 
teroriştilor islamiști, Ankara arăta că vede YPG (Unităţile de Protecție a Poporului) ca fiind o 
extensie a insurgenţei kurde, care s-a afirmat în lupta pentru autonomie a Kurzilor încă din anii 
1980. Această poziție a Turciei s-a materializat şi în neinvitarea YPG de a participa la 
negocierile de la Astana din ianuarie 2017. 

În această perioadă, eşecul Irakului, distrugerea Siriei şi situaţia socială problematică din 
Turcia determinată de primirea imigranţilor din zonele de conflict ale Orientului Mijlociu păreau 
a crea oportunități pentru kurzi în toate cele trei ţări în sensul apropierii de visul autonomiei. La 
acestea se adăuga controlul obţinut de forțele kurde asupra unor teritorii în Siria şi Irak recucerite 
de la organizaţia teroristă Stat Islamic. Poate nu întâmplător, oficialii militari sirieni au anunţat în 
decembrie 2016 în contextul discuţiilor de la Astana că „zonele câștigate de kurzi de sub 

controlul organizației teroriste ar trebui să revină sub control guvernamental sirian 
să vedem ce se va întâmpla pe viitor, dar este puțin probabil ca etnicii kurzi, după ce au luptat 
pentru controlul acelor teritorii să le cedeze pur şi simplu fără nici o recompensă și să renunte la 
oportunitățile contextuale. 

Conflictul israeliano-palestinian. În decembrie 2016, Israelul a suspendat relaţiile cu 12 
țări (din cele 14) care au votat pentru Rezoluţia Consiliului de Securitate în care se condamna 
faptul că „stabilirea de aşezări de către Israel în teritoriile palestiniene ocupate din 1967, inclusiv 
Ierusalimul de Est, nu are nici o bază legală și constituie o încălcare flagrantă în conformitate cu 
dreptul internațional și un obstacol major în realizarea soluției cu două state și o pace justă, 
durabilă şi cuprinzătoare”!5. 

În 15 ianuarie 2017, la Paris a avut loc un summit ce a constituit o încercare de reiniţiere a 


discuţiilor de pace pentru instaurarea unei soluții cu două state. La Summit au participat 


reprezentanți ai aproximativ 70 de state şi organizaţii, dar cei ai Autorităţii Palestiniene şi 

Israelului au lipsit!*, Ecourile ulterioare referitoare la eveniment nu au fost pozitive din partea 
35147 


Israelului, premierul Netanyahu spunând despre summit că a fost „fraudat 
Între timp, mass-media internaţională prezintă, pe de o parte, faptul că civilii palestinieni 
sunt victimele acțiunilor violente ale forțelor israeliene. De exemplu: 
- la 1 ianuarie 2017, un palestinian a fost împuşcat în cap de forțele armate israeliene’; 


- la 2 ianuarie 2017, buldozere israeliene au demolat 11 structuri rezidenţiale în 


comunitatea beduină a West Bank, Khan al-Ahmar, lăsând 87 de palestinieni, majoritatea femei 


şi copii, fără adăpost!“ 


- 3 ianuarie 2017, alte 15 structuri rezidenţiale, hambare, case şi şcoală au fost demolate 
de forţele israeliene, în in Khirbet Tana, Valea Iordanului !® etc. 
Aceste acțiuni repetate ale israelienilor îl determinau pe ministrul palestinian al Afacerilor 


Externe să declare că „încălcarea continuă a dreptului internațional de către israelieni zdruncină 


credibilitatea Organizației Naţiunilor Unite”!*!. 


Pe de altă parte, acțiuni violente sunt proliferate și de către palestinieni împotriva 
israelienilor. De exemplu: 

- la 8 ianuarie 2017, un palestinian din suburbia Ierusalimului de Est a intrat cu camionul 
într-un grup de soldați israelieni ucigând 4 dintre ei şi provocând rănirea altor 131%; 


- 12 ianuarie 2017, palestinienii din Isawiya au aruncat cu pietre în forţe israeliene de 

poliție şi de grăniceri, care ajutau nişte vehicule civile după un accident de maşină ; 


- 25 ianuarie 2017, un palestinian a deschis focul asupra unui vehicul militar israelian în 


apropierea satului Aboud, în West Bank, și a fost împușcat de soldați” etc. 


Faţă de fricțiunile şi conflictele existente în regiunea MENA între grupuri cu identități 


religioase şi etnice diferite, tensiunile interconfesionale dintre musulmanii suniţi şi şiiţi sunt 

văzute de Anthony Cordesmann ca reprezentând „o ciocnire în interiorul civilizaţiei islamice”, 


Justificând afirmaţia prin faptul că majoritatea violenţelor cauzate de extremismul islamist au 
fost direcționate către musulmanii de confesiune diferită şiită, respectiv sunită, din statele 
Orientului Mijlociu şi Africii de Nord. 

Cea mai mare parte a populației musulmane din lume este sunită, iar aproximativ 10-15% 
din toți musulmanii sunt şiiţi. Pe de o parte, populațiile şiite din regiunea MENA constituie 
majoritate în Iran, Irak și Bahrain, dar mai există populaţii şiite semnificative în Turcia, Kuweit, 


15 De asemenea, mai mult de o treime din populaţia şiită 


Liban, Arabia Saudită, Siria şi Yemen 
trăieşte în Iran. State cu cea mai largă majoritate sunită sunt Egiptul, Iordania, şi Arabia 
Saudită”, dar și Turcia, Algeria, Maroc, Bahrein, Mauritania, Qatar, Libia, Tunisia!S8. mai sunt 
şi o serie de state în care cele două ramuri religioase şiită şi sunită predomină aproximativ în 
mod egal: Irak, Kuweit, Liban şi Yemen. 

Implicarea Iranului — şiit şi a Arabiei Saudite — sunite în conflictele intrastatale arată 
modul în care acestea își dispută puterea regională. Există experți care afirmă că înrăutățirea 
relaţiilor iraniano-saudite a ajuns la un minim echivalent cu situaţia de acum 30 de ani™®. Pe de o 
parte, aliații arabi-cheie, cum ar fi Iordania, Egipt, Arabia Saudită, Bahrain, Kuweit şi Emiratele 
Arabe Unite au interese naționale clare în reducerea sau încetarea influenţei iraniene în Liban, 
Siria, Irak, şi Yemen acțiunile lor fiind direcționate în acest scop. Pe de cealaltă parte, Iranul 
caută să câștige capital politic în regiune. 

Pentru perioada 11 septembrie 2001 — 31 ianuarie 2017, studiind baza de date a Religion 


of Peace care prezintă caracteristici ale terorismului islamist, constatăm următoarele: 


Împotriva În Europa În SUA Total în lume 
creştinilor pe glob 
Număr atacuri executate 1.325 281 49 30.000 (~) 
Tabel nr. 1 — Număr de atacuri executate de teroriștii islamiști în perioada 11 septembrie 2001 — 31 

Analiza efectuată prin prelucrarea datelor ne confirmă faptul că afirmația lui Cordesmann 
are baze ştiinţifice reale, deoarece numărul atacurilor executate asupra creştinilor (indiferent de 
locul în care au avut loc, în state musulmane sau cu altă religie dominantă) reprezintă 
aproximativ 6,6 % din totalul atacurilor efectuate de teroriști islamişti. De fapt, ambele facțiuni 
fundamentaliste sunită şi şiită promovează terorismul, considerând Jihadul formă specifică de 
luptă. Totuşi, cele mai proeminente organizaţii teroriste sunt cele sunite: Stat Islamic (ce vor să 
stabilească un califat islamic în Irak, Liban, Siria), al-Qaeda (cu acţiune în toată regiunea 
MENA), Hamas (Palestina), Fraţii Musulmani (predomină în Egipt şi lordania). În 
contrapondere se află Hezbollah (organizație şiită) susținută de Iran. 

Acţiunile diplomatice şi „cele militare din teren” în conflictele duse pe teritoriile statelor 
fragilizate ale Siriei, Irakului, Libiei și Yemenului, nu numai atacurile teroriste din statele 
musulmane, certifică intensificarea tensiunilor dintre cele două confesiuni musulmane şiiţi şi 
suniţi. De exemplu, odată cu revoluţia egipteană, animozitatea musulmanilor suniţi față de şiiţi a 
crescut şi a devenit un subiect de dezbatere publică într-o ţară în care, în trecut, diferenţele 
doctrinare dintre cele două secte islamice abia erau menţionate. 

Tensiunile interconfesionale reprezintă o sursă majoră de tensiune şi violență, pe lângă 
terorismul islamist. Deşi această tensiune dintre suniţi şi şiiţi nu este direct legată de extremism, 
afectează mediul regional și relaţiile dintre Iran şi o mare parte din lumea arabă având un impact 
serios şi asupra stabilităţii Libanului, Siriei, lrak-ului, Bahrain-ului, Arabiei Saudite şi Kuweit- 


ului. 

